
Doamnelor . şi ; Donihilor, 


Intâiu trebuie să vă-cer scuze că vam deranjat, şi vam 
deranjat în legătură cu un subiect despre care sar putea spune 
că este mai potrivit pentru Academia Română. La Academia Ro- 
mână mi-am făcut datoria pe care mi-am simtit-o față de una 
din multele falsificări ale istoriei Românilor cari trec astăzi subt 
titlul de „Şcoală Nouă“, „școală nouă“ a cării origine, care nu 
este de loc științifică, ci politică, şi nu politică de acum, ci po- 
litică mult mai veche, o veţi afla dvs. în a doua conferință, de 
Miercuri seară. 

La Academia Română am făcut ceia ce am crezut că tre- 
buie să fac, şi ceia ce am spus acolo a avut răsunetul pe cara 
îl poate avea, mai mare, mai mic, după loc şi împrejurări, dar 
eu mă simt dator să aduc înainte seria aceasta de falsificări aș 
zice: injurioase ale Istoriei Românilor, — veţi fi de aceiași pă- 
rere cu mine când veţi vedea de ce este vorba — m'am simţit 
dator să o aduc înaintea opiniei publice, câtă «există la noi; 
aş dori să fie mult mai întinsă pentru că ea este un factor în 
conducerea unui popor, dar din nenorocire, din cauza sistemu- 
lui de educaţie, din cauza unor anumite influențe de cerc re- 

strâns care urmăresc scopurile lor, opinia publică la noi este 
foarte redusă și toate sforțările pe care le facem câţiva pentru 
a o învia aduc rezultate numai aproximative, foarte modeste şi 
foarte aproximative. Da, cred că trebuie adus înaintea dv. câţi 
sânteți, și cari, fără îndoială, puteţi să duceți opiniile pe care 
le-aţi culege din expunerea mea din această seară și mai de- 
parte, contribuind la crearea acelei opinii publice ale cării di- 
mensiuni așa lde restrânse le arătam chiar acum. Eu am crezut 
că trebuie să fac apelul acesta la opinia publică „pentru mai 
multe motive. 

Unul dintre motive este acela că pentru mine — și pă- 
rerea aceasta nu mi-o poate schimba nimeni — istoria nw este 
o materie de studiu asemănătoare cu fizica, asemănătoare cu 
chimia, cu trigonometria ş. a. m. d.: ea este un element esențial 
în formarea sufletului unui popor. Noi trăim cât dă Dumnezeu, 
dar viața noastră se întărește prin viața generațiilor care ne-au 
precedat şi, chiar când o generaţie este slabă, dacă-și dă sama 
că șiruri întregi de oameni vrednici aw fost înainte, ea se în- 
tărește, iar, când o generaţie este tare, dar ea simte un gol 
sau o rușine în urma' sa, aceasta îi slăbește toate puterile. 

Prin urmare ca profesor de istorie, ca un atât de vechiu 
profesor de istorie, eu am căutat totdeauna să fac din catedra 
mea și un. mijloc de a întări puterile poporului mieu. Acum, 
unele persoane zic: „falsificînd““: o să discutăm această falsi- 
ficare şi o să se vadă unde este falsificarea cea adevărată, 
care nu este fără îndoială la noi, la generația pe care, acum 
foarte puţin înfățișată — ai miei în cea mai mare parte nų 
mai sunt vii, — sânt adus să o reprezint și am datoria să 
o apăr în toată munca, în toată onestitatea şi în toate intenţiile 
bune, în toată opera folositoare pe care această generaţie a 
făcut-o şi în domeniul istoriei, precum a făcut-o și în creația 
acestei minunate ţări pe care numai cu încordarea tuturor mij- 
loacelor morale ale tuturora o putem apăra de primejdiile 
care din toată părțile se adună împotriva ei. 

Eu cred că oricine are nu numai dreptul, dar are datoria 
să se intereseze de felul cum se alcătuiește, de felul cum se 
preface, de felul cum se revoluționează și se tăgăduiește istoria 
unui popor, căci acesta este un element sufletesc al fiecăruia, 
iar elementele acestea sufletești se adună şi întrun moment 

pot să dea forța aceia mare a unui popor înainte căreia nu 
mai poate fi nicio împotrivire. 

Uitaţi-vă dv. la Italieni. Credeţi că strălucitul aan pe 
care l-au repurtat cei pe cari sunt foarte mândru că, în clipele 
cele mai grele, am putut să-i ajut cu mijloacele mele puţine — 
și am trimes chiar astăzi o telegramă d-lui Mussolini cu acest 
cuprins: „Am fost cel dintâiu la sforțare, ţin să fiu cel din 
urmă la triumf“, — dar credeți dvs. că Italienii au biruit nu- 
mai cu maşinile lor, credeţi că numai ceia ce a făcut armata a 
hotărît? Dar a hotărît atitudinea întregii societăți italiene; dacă 
armata nu ar fi fost susținută de un întreg popor îngustat în 
viaţa sa şi în toate ale sale, amenințat în tot ceia ce orice 
societate civilisată ţine să aibă ca mijloace materiale, de sigur 
că astăzi mar flutura steagul! cu crucea albă a Savoii pe ruinele 
fumegânde al unei barbarii în sfârşit zdrobite, 

Acesta este unul din motivele pentru care eu fac apelul 
acesta la sufletele dv. și prin sufletele dv. fac apel la sufletele 
celorlalți. Dar mai este și un alt motiv. 

In momentul de faţă studiile istorice și rezultatele lor au 
ajuns să fie la îndemâna oricui are un condeiu în mână. Presa 
cea mare, presa cea mică, presa cea bună, presa cea mult 
mai puţin bună și aceia care nu este bună de loc, toată presa 
aceasta, se ocupă de istorie şi de istorici, se ocupă de conclu- 
ziile celuilalt. Şi, dacă este lucrul aşa, apoi să se dea voie ori- 
cui să vie înaintea unul public mai larg şi în fața presei repre- 
sintate, cum este astăzi onesta presă a „Universului“, şi în fața 
altei prese care se poate întâmpla să nu fie represintată sau 
are motive să nu fie represintată, prin urmare să se dea voie 
oricui s’o aducă și înaintea opiniei publice, dar și înaintea 
presei care va auzi, dacă vrea să audă, ceia ce formează obiectul 
discuţiei din această seară. 

Pentru a vă învedera pînă unde merge amestecul oricării 
prese în discutarea chestiunilor istorice am adus şi două do- 
vezi. Iată, cu privire la comunicarea de ieri dela Academia Ro- 
mână a apărut în ziarul Lupta un articol intitulat Mihai Viteazul 
și în articolul acesta, după ce se laudă cartea d-lui Panaitescu, 
pe care criticul care iscălește Deșcă o apreciază ca: „„valo- 
roasă ca documentare științifică“ — oricine poate fi împotrivă, 
din moment ce d. Deșcă este pentru, chestiunea s'a terminat, — 

după ce d. Deșcă apreciază foarte mult cartea d-lui Panaitescu 
despre Mihai Viteazul — şi veți vedea dv. ce este în această 
carte: nu vreau să vă stric plăcerea sau neplăcerea de a as- 
culta anumite lucruri la locul și rîndul lor —, iată ce se spune 
mai departe: „nu toate argumentele și observaţiile d-lui Iorga 
sânt convingătoare“ — eu aş fi dorit să conving pe d. Deşcă, 
dar d. Deşcă nu se lasă convins; îmi pare foarte răw și nu 
ştiu ce argumente s'ar putea întrebuința, poate o intervenţie, 
poate o conversație personală, particulară cu Domnia Sa Să: 
ajungă la mai bune rezultate decât expunerea dela Academia 
Română. Dar mai zice un lucru d. Deșcă: în fond se poate în- 
tâmpla ca Mihai Viteazul să fi fost și fiul unei cârciumărese și 
al unui tată necunoscut, dar de ce m'am păstra moi o legendă, 
căci popoarele se hrănesc din legende? Prin urmare în numele 
legendei se cere graţierea lui Mihai Viteazul de sabia cumplită 
a d-lui Panaitescu. Vă puteţi închipui figura lui Mihai Viteazul 
mare așa cum era, avînd în fața sa figura d-lui Panaitescu cu trei 
P. şi, pe de altă parte, d. Deșcă oprind sabia d-lui Panaitescu 
și zicînd: „în numele ziarului „Lupta“, îți cer să grațiezi pe. 
acest individ fără tată și cu mama cîrciumăreasă“f. 

Dar iată un alt organ, care organul acesta, s’ar zice, este 
de dreapta: Se chiamă ,Sfarmă Piatră“: un domn teribil sfarmă 
piatră, presupun în dinţi și, dacă nu mă înșel, este profesor 
de Universitate, ba încă la Teologie. Și d-sa judecă toată Is- 
toria Românilor pe care am de gând să o scriu și iată care 
este concluzia d-sale care nu înțeleg de ce nu mă descurajează . 
de loc. In articolul: „In legătură cu istoria Românilor—răs- 
punsul d-lui C. Giurescu“* (căruia i-a mâncat un C.; eu cred că 
ar fi făcut mai bine să-i mănânce pe amândoi), se socoate 
cartea la care eu lucrez ca o „catastrofă care ne pândeşte“. 
Și mai departe: „căci, dacă până acum „persoana“ — adecă 
eu — „ca un Dumnezeu, a schimbat cursul apelor, a mutat Ba- 
căul la vărsarea Moldovei în Siret“* (acum treizeci de ani s'a 
strecurat această greșeală), „a făcut din Murcia și Cadiz por- 
turi mediteraniene“* (şi aceasta se găsește undeva în nu știu ce 
carte a mea, dar aceasta se poate întâmpla când a scris cineva 
cât am scris eu), „neîndoios „Istoria Românilor în zece to- 
muri va muta oceanele, va surpă munţii și va ciocni planetele!“ 
— dar deocamdată a făcut să sară în sus o inteligență umană 

așa de remarcabilă ca aceia a mâncătorului de stânci care 
scoate ziarul „,„Sfarmă Piatră‘. 

= Atunci, dacă, pe de o parte, știința istoriei naţionale este 
un mijloc de putere al unui popor, dacă mijlocul acesta tre- 
buie să-l aibă fiecare și, dacă, atunci când există o contro- 
versă, fiecare poate să-şi aibă părerea, dacă, pe de altă parte, 
lucrurile acestea ajung în judecata oricui, atunci  înţelegeţi 
foarte bine că este o scuză pentru acest îndemn pe care 
am îndrăznit să vi-l fac dv. de a asculta în două conferinţe 
un proces care cred că este prea mare pentru a fi tratat nu- 
mai în marginile solemne, dar totuși foarte înguste, ale Aca- 
demiei Române. 

Domnilor și doamnelor, dar pentru ca expunerea aceasta 
să aducă întradevăr un folos, să-mi daţi voie să fixez o anume 
împărţire în subiectul acestei conferințe, dacă voiţi so numiţi 
„așa, în subiectul acestei mărturisiri la care mă cred obligat. 

Intâiu o să vă arăt: dacă a fost tendenţioasă și falsifica- 
toare și de ce a fost tendenţioasă, și nu falsificatoare, istoria 
Românilor mai veche, până la generaţia mea. 

Al doilea, o să vă arăt care a fost atitudinea generaţiei 
mele față de felul cum cei mai apropiați dintre predecesori au 

tratat istoria acestui neam. 

După aceia vă voiu arăta cum, la un anume moment, 
parte din tinerii istorici, nu toți: o parte, din motivele pe care 
le veţi cunoaște mai bine Miercuri, deci o parte din tineri cari 
vor fi arătaţi așa cum sânt, sau ridicat întemeind o şcoală nouă 
istorică împotriva noastră, falsificatorii. Cuvântul a fost pro- 
„nunțat de la început și a fost menţinut și se menține și până, 
acum ca un calificativ pentru tot ceia ce a făcut o generație 
în care se cuprinde şi un filolog așa de obiectiv, așa de rece 
¿cum a fost loan Bogdan și un om de școală vieneză, aşa de 
-sever, așa de împiedecat de multe ori, adus chiar la neputinţă 
de a produce din prea multe scrupule, cum a fost Dimitrie 
"Onciul. După ce vă voiu arăta cum s'a anunţat şcoala cea nouă, 
-vä voiu arăta și cum a lucrat ea, ce a introdus ca noi adevăruri 
istorice împotriva falsificaţiilor noastre. Şi la urmă va fi o parte 
“care cred că poate fi considerată ca fiind cea mai importantă 
«dintre toate: în ce lucrări străine s'au strecurat imediat îndrep- 
zările, şi cum s'au aplaudat din răsputeri adevărurile „,obiec- 

tive'* ale școlii celei noi, — și aceasta când? In momentul când 
împotriva noastră, de pretutindeni, și pe calea operelor filolo- 
gice şi istorice, se duce o luptă de fiecare moment pe care 
dv. nu aveţi de unde s'o cunoașteți, dar înaintea căreia noi ne: 
găsim și ar trebui sforțările solidare ale noastre ale tuturor, şi 
tineri și bătrâni, și tineri cu mintea! bătrână și bătrâni cw inima- 
tânără, cari ar putea să stea alături ca să ducă lupta aceasta. 
de apărare care trebuie neapărat să lovească în dușmanii ce se 
înmulțesc zi de zi și aw influență asupra “judecății lumei civi- 
lizate, a lumii culte în ce privește drepturile și începuturile 
Ed tuluu românesc. 

Incep întâiu cu istoria preocupată, teridențioasă de odi- 
nioară, pe care eu n'o numesc falsificatoare. 

Noi ne-am găsit cândva, în secolul al XVII-lea, în rândul 
cel din urmă al popoarelor în ce priveşte prețuirea. Valahi, 
Moldoveni, Munteni toți aceștia erau priviți în Ungaria, în 
Polonia, în Europa Centrală, în Europa Apuseană ca un popor 
semi-barbar care, deși locuieşte un pământ, nu poate îndreptăți 
prin nimic rămânerea lui pe acel pământ, deci ca niște oameni. 
cari, în interesul civilizației, ar trebui să fie măturaţi. Și, atunci, 
supt influența ideilor Renașterii, supt influența învățământului 
în școlile latine, mai ales în școlile latine din Polonia, s'a ridicat 
o generaţie de boieri moldoveni, oameni de foarte mare merit: 
Grigore Ureche, Miron Costin, Nicolae Costin, și s'a mai ridicat. 
cineva care a făcut strălucite studii în Italia, la Veneţia, la 
Padova; Constantin Cantacuzino Stolnicul, care a îmbrățișat 
toate provinciile poporului românesc, gândindu-se și la Ro- 
mânii din Macedonia, a căror apărare a luat-o față de anume: 
atacuri ale Grecilor și, în operele lor pe care este adevărat: 
că le-au scris numai în românește și, astfel, mau avut răsunet, 
“au căutat să arăte că noi suntem aici un popor vechiu şi de: 
mare ispravă, care, în împrejurări extrem de grele, neavând. 
răgazul pe care l-au avut alții, am încercat să facem o operă. 
care a folosit tuturor acelora cari erau la spatele şi puţintel. 
după spatele nostru şi cari, în împrejurările acestea, s'au putut: 
desvolta cu mult mai bine decât noi. Şi după aceia a răsărit o. 
minte aşa mare ca a lui Dimitrie Cantemir, care a cuprins în 
consideraţiile sale poporul românesc în, întregime, care a afirmat- 
că noi, cari nu eram numai oamenii din regiunile: dacice, cunter: 
cei pe cari nimic nu i-a putut clinti de aici. 


-9 
= Astăzi se poate spune mai mult —- că noi nu represintăna 
numai ceia ce a fost în Dacia, ci o. lume mult mai veche,care 
era dincolo de Dunăre, şi Dunărea represintă ceva pe care îl 
treceam cu pasul larg al poporului nostru de pe malul stâng 
pe malul drept şi de pe malul drept pe malul stâng, stăpâni 
în cea mai mare parte pe amândouă aceste maluri. Cum suntem, 
ca rasă, acum. Când na întrebat lon Brătianu, pe vremea răz- 
boiului balcanic, şi trebuia să ieie o anumită atitudine, — el 
avea un gând pe care eu îl socoteam puţin îndreptăţit și putând 
să aducă urmări pe care desigur că nu le dorea- nici el, și care 
în orice caz nu puteau să se împace cu idealul naţional, nici cu 
anumite concepţii morale pe care le avea poate și el, dar în 
momentul acela nw cu aceiași claritate cum le aveam eu —, când 
ma întrebat: „Unde sunt Români dincolo de Dunăre? Arată-mi 
care ar fi harta așezărilor dincolo de Dunăre“* — poate oarecare 
amintiri de vechi planuri, ca anexarea Vidinului pe care o dorise 
bătrânul Brătianu, — atunci i-am spus: „la o linie şi unde Du- 
nărea întră la Nord, continuă linia, trage o linie dreaptă care 
să plece dela Cazane și să meargă până la Marea Neagră: în 
toate acele înfundături se găseşte populația românească“. Dar 
„odinioară populaţia românească se întindea până foarte departe, 
legăturile cw Macedonia erau foarte strânse; mi s'a întâmplat 
ca și în unele ținuturi sârbești să găsesc Români neînsemnați 
în cărțile de etnografie, sate întregi, pe cari când îi întrebai; 
„pe dv. cine va adus aici?€, îți spuneau că nu i-a adus nimeni, 
că au fost totdeauna acolo, că merg la școala sârbească, dar, 
când se întorc înapoi, sunt ceia ce au fost părinţii, moșii şi 
strămoșii lor. 
Inchid parentesa. Dar iată o întreagă opera tendențioasă 
¿a vechii istoriografii. De sigur în ea era ca scop apărarea 
drepturilor noastre, dar întrebarea este: falsificat-o vre unul 
„din aceşti corifei ai vechii istorii românești, au avut ei acest 
«gând: „știu că este cutare adevărul și cu toate acestea îl calc 
pentru a minți în folosul poporului mieu?'f. Dar nu era așa: 
„oamenii aceștia nu știaw lucruri pe care le știm noi, nu pus 
«teau privi chestiunile dintr'un punct de vedere din care le putem 
“privi acuma; toți aceştia erau suflete calde, fără îndoială, dar, 
"în acelaşi timp, erau şi caractere) de o onestitate perfectă și 
«care nu meritau de sigur să fie improșcaţi cu desprețul ace- 

lora cari, având la îndemână metode mai sigure și argumente 
mai puternice, nu au zis tot așa ca ei. 

„A venit o a doua serie de represintanţi, tot așa de ten- 
denţioși, ai interpretării trecutului românesc: marii Ardeleni, 
cari au cunoscut în parte ceia ce scriseseră Moldovenii, de și 
mau cunoscut de loc ceia ce scrisese Constantin Stolnicul Can- 
tacuzino. A venit modestul Clain-Micul, a venit aprinsul Şincai, 
a venit, hotărît și îndărătnic, dar, în același timp armonios şi 
așezat, Petru Maior, a cărui influență, pentru că lucrările lui 
au fost tipărite, a fost mult mai mare, și acolo, şi în părțile 
noastre, şi au provocat și discuții cu lumea străină. Ce au a- 
firmat ei? Exact ce afirmaseră Moldovenii; adecă: noi am fost: 
totdeauna aici, am fost o nație de ispravă, iar, dacă m'am, 
făcut- mai mult, e pentru că împrejurările nu ni-au îngăduit: 
aceasta, așa că avem dreptul să trăim în aceleași condiţii îm 
care trăesc alte neamuri venite mai târziw și așezate lângă. 
noi, cărora li îngăduim o viață potrivit cw puterile lor, dàr 
şi noi să avem dreptul de a trăi potrivit cu puterile noastre: 
pe care și noi avem dreptul de a le desvolta. Că Ardelenii au: 
căutat să înlăture unele elemente neromane din limba noastră, 
că au căutat de la început să fabrice cuvinte care mau rămas, 
că au făcut aceasta în toiul unei lupte și față de teribila duş- 
mănie pe care au întâmpinat-o, de tăgăduirea cruntă a ideilor 
lor, este foarte explicabil. Este foarte explicabil cum s'a ajuns: 
la anume greșeli la care, de alminteri, ei mar fi ținut cu în- 
dărătnicie, — fiindcă noi sântem o națiune de înțeles şi le-ar 
fi părăsit atunci când ar fi putut să se sprijine pe ò bază. 
mai puternică decât aceste iluzii, din care au căutat să-și facă. 
o armă de luptă, fiindcă nu puteau găsi alta. 

Dar Ardelenii aceștia s'au mutat și la noi, și, atunci, un 
August Treboniu Laurian a scris pentru şcoli o Istorie a Ro- 
mânilor care pleca dela Numitor și Amuliu, cuprinzând pe toţi. 
oamenii republicii și pe toți împărații, iar după aceia se trecea. 
la Domnii noștri eroici, apoi la Fanarioţi” şi de la Fanarioţi la 
Regulamentul Organic, în sfârşit şi la timpurile noastre. Veţi. 
zice: minţia, falsifica August Treboniu Laurian? Nu se poate- 
spune mai mult decât; să dea Dumnezeu să avem noi astăzi. 
caractere cum era caracterul acestui mare Ardelean! Și eu am: 
de gând să înfăţișez și meritele. şi greșelile acestei generații 

în anul acesta chiar la Roma într'o conferință: după ce am 
arătat cât din spiritul roman trecuse în Asachi, după aceasta 
am făgăduit să arăt cât din spiritul roman Sa întrupat în 
Florian Aaron, în August Treboniu Laurian și în atâta lume, și 
în alții cari au stat supt influența lor. In orice caz prin cartea 
“aceasta de şcoală s'a format cu totul alt spirit decât spiritul 
“care s'ar forma astăzi dacă întradevăr sar admite — căci d-nii 
aceștia sunt profesori de Universitate şi creiază profesori de 
liceu, iar aceştia stau pe catedră și părerile acestea le răspân- 
desc la elevii lor, — dacă s'ar admite că Mihai Viteazul era 
fiul unei rachierițe, că el însuşi mar fi fost în stare să spună 
cum îl chiamă pe tatăl său, că a fost așezat pe tron de Greci, 
de Balcanici pentru a-i servi, că a fost sluga boierilor, că, dacă 
nu ar fi fost boierii, părăsia Ardealul Impăratului Rudolf, deci 
că în silă a îndeplinit funcțiunea sa, care deriva din adâncimea 
unei ființe extraordinare, strângând instinctiv toată dorința de 
viață și toată putinţa de expansiune a unui popor ajuns la o 
treaptă mai înaltă a desvoltării sale. 
Dar. după August Treboniu Laurian a venit o altă vreme. 
A venit, pe de o parte, şcoala retorică, declamatorie pe care am 
combătut-o. Am combătut-o nu atât pentru această tendință, ale 
cării greşeli se vedeau de la sine și se înlăturau uşor, cât pen- 
tru ceia ce socotiam eu că era o lipsă de onestitate în ce 
privește lucrul științific, şi eu nu-mi dădeam seama, pe vremea 
când puneam pe două coloane pe răposatul Tocilescu care, în 
studiile sale despre istoricii poloni și lupta lui loan Albert cu 
Ștefan cel Mare sau în catalogul Muzeului din Bucureşti lua 
deadreptul din cutare scriitori germani, nu-mi dădeam sama, 
în timpul tinereței mele, că va veni o vreme cînd se va argu- 
menta în folosul d-lui Giurescu că, dacă pui pe cineva pe 
două coloane de cinzeci de ori, mai dreptul so faci şi de ce? 
Pentru că în prefață autorul vorbește de cei pe cari i-a copiat 
şi, natural, este o bibliografie la sfârșit în care se vorbește 
din nou de dânșii. Inseamnă ca și cum întâlneşti pe drum pe 
cineva care spune: „acesta este d. lorga“ și după o bucată de 
vreme îl auzi spunând: „Domnul pe care l--am întâlnit în gară 
era d. Iorga“, apoi eu îmi caut ceasornicul, nu-l găsesc şi după 
oarecare cercetări văd că a trecut în buzunarul domnului ace- 
luia, iar, dacă i-l ceri, el spune că nu poate fi vorba de așa 

ceva şi de ce? „N'am spus și înainte şi pe urmă că, acesta 
este d. Iorga și deci am putut să plec cu ceasornicul lui?€. Ew, 
l-am atacat pe Tocilescu cw toată hotărârea, și poate că în 
avântul tinereţii mele voiu fi fost mai crud decât cum se cu-: 
venia față de un om format în împrejurări grele și care putea 
fi influențat de o viață care nu era întru toate viața pe care 
o duceam eu. Dar nu mam gândit un singur moment să spur 
că felul de a se înțelege încălzit, însuflețit, național Istoria 
Românilor de către Tocilescu trebuia părăsit pentru a se pune 
în loc negația a tot ceia ce afirmase el într'o formă pe care 
maș fi vrut s?o întrebuințez eu, pentru că mi se părea că este: 
exagerată și lipsită de bun gust. 

Dar, în același timp, la lași era un foarte mare profesor 
și unul din cugetătorii cei mai de samă ai epocii sale nu nu- 
mai în România, ci și aiurea: Alexandru Xenopol, al cărui elev 
am fost. Xenopol era junimist, influențat de atmosfera care a 
dominat totdeauna în această societate, a cării apologie se face 
acum și experiența mea îmi va permite să corectez ceva din 
această apologie şi mai ales să arăt că apologia poate să 
meargă până la un anume moment, dar succesorii mau dreptul 
la succesiune. Se va arăta că nu este vorba atât de cei cari 
au adunat elementele succesiunii, cât de: parasiţii succesiunii și, 
dacă parasiții au întrebuințat anumite idei, foarte bune întrun 
anume moment, pentru a zgudui temeliile vieții morale ale po- 
porului nostru și a împiedeca aspiraţiile lui, atunci fără în- 
doială că este alta judecata decât judecata încheiată prin achi- 
tarea, și cu laude, unei anume acțiuni îndeplinite, a junimiști- 
lor cei vechi. Lui Xenopol îi plăcea, fără îndoială, de câte ori 
îi pica vre-un Fanariot în mână, să-l înfățișeze înaintea noastră 
puțintel cam ridicol, să-l scuture ca pe o păpușă spartă și, de 
câtă ori ironia aceasta junimistă găsia un loc în „Istoria Ro- 
mânilor““, el nu lipsia s*o înfățișeze înaintea noastră. Dar cine 
cetește astăzi Istoria lui Xenopol nuw se poate să nu rămână 
încredințat că, peste glumele acestea împrumutate din cercul 
în mijlocul căruia trăise, el avea cele mai strânse legături su- 
„ fleteşti cu poporul românesc, că le păstra dintro tinereță ad- 
mirabilă în care el a exprimat pentru întâia oară adevărurile 
fundamentale în ce privește viața organică a poporului nostru 
şi tot ceia ce se desface din această viață organică a poporului 

românesc ca elemente înălțătoare. In Istoria literaturii românești 
anoderne, am pus faţă în față ideile lui Xenopol, când era stu- 
-dent la Berlin, și ideile lui Maiorescu. Ce deosebire! Ce căl- 
dură de o parte, ce răceală de partea cealaltă! De o parte, 
ce simţ istoric admirabil al tânărului de la Berlin şi, de partea ` 
„cealaltă, ce necunoștință a istoriei Românilor, ce refuz de a 
considera orice chestiune supt raportul istoric al profesorului 
ajuns ilustru în momentul acela la laşi! 

Astfel ne-am găsit noi înaintea unei moşteniri istorice pe 
care în mare parte am primit-o, dar în care am introdus ele- 
mente care venjau dela noi. Ne-am folosit de munca înaintaşilor, 
de și am făcut studii și în străinătate. loan Bogdan a fost și 
în Austria și în Rusia, Onciul s'a format în Viena; eu am putut 
să urmez multe cursuri în multe ţări, și din fiecare țară eu am 
luat un învățământ, dar de nicăiri mam luat un învățământ de 
falsificare, cum veți vedea că ni s'a aruncat în obraz tuturora, 
și mie în special. Eu am plecat om onest, eu am învățat onest 
la profesori onești și m'am întors cu convingeri oneste pe care 
le-am exprimat cu măsură și cu simţ de răspundere în tot ceia 
ce am putut simți întro viață așa de lungă pentru a face să 
se cunoască în toate colțurile călătoriilor mele această admi- 
rabilă istorie a Românilor în care se cuprinde atâta răbdare, 
atâta suferință și atâta putință de a învinge la sfârșit cu aju- 
torul lui Dumnezeu, împotriva dușmanilor, cu întrebuințarea tu- 
turor puterilor mai multor generaţii. ru 

Dar, vedeţi dv., în ţările în care am fost eu, am întâlnit 
pretutindeni această iubire pentru poporul și ţara lor. Nam în- 
tâlnit recea știință „obiectivă“, căreia să-i fie îngăduit să gä- 
sească tot felul de neajunsuri în ce privește figurile mari și 
momentele de căpetenie din viața poporului lor. Se făcea o 
Ştiinţă de o strictă metodă germană la Paris, dar să fi în- 
drăznit cineva să scadă anumite personalităţi reprezentative din 
trecutul poporului frances: sar fi văzut ce ar fi fost. A fost 
odată un atac împotriva Ioanei d'Arc și se știe resultatul pen- 
tru profesorul care s'a atins de această sfântă icoană a apără- 
toarei teritoriului frances, de minunata țărancă de la Domremy. 
„Am fost în Germania: în Germania nu era unul dintre profesorii 
germani care să nu fie înainte de toate reprezintantul înflăcărat 
al dreptului poporului german. Poporul german a ajuns astfel 

unde este acum, ridicându-se dintr'o grozavă înfrângere pentru 
a atinge o înviere, ale cării drumuri nu le discut și a cării ten- 
dință no împărtășesc, dar totuși spectacolul unei națiuni în- 
tregi care se adună în jurul şefului, bun, rău, pe care și l-a 
dat pentru a încerca a o smulge din înfrângerea suferită arată 
foarte bine ce a dat știința istorică în Germania. 

Și același lucru în Italia și în orice țară mau dus rätä- 
cirile de student sau drumurile mele de mai târziu de cercetător 
al trecutului naţiei mele. Și, trecînd de la inițierea acasă îm 
istoria Românilor, am ajuns să o fac cunoscută mult mai larg 
decât odinioară în sute și mii de conferințe și de articole: am 
predicat acest crez al valorii, al dreptului, al aspirațiilor nece- 
sare ale poporului românesc; s'a străbătut astfel de cunoștința. 
trecutului său o generaţie întreagă, şi, atunci când a fost pu- 
tința de a strânge împreună toate provinciile românești, oamenii 
crescuți așa, la școala mea de falsificator, s'au ridicat, și, ca 
un popor întreg, au biruit. 

Acum" daţi-mi voie să ajung la partea ceal: să arăt 
când s'a făcut declarația de războiu față de „falsificatori“ și 
când s'au pus bazele noii școli ale cării produse, în ceia ce 
au mai caracteristic, le. veţi judeca dv. înşivă, le veţi judeca 
după mărturisiri ale căror cuvinte le am bine în minte. Pentru 
că între puţinele însușiri care mi se recunosc este aceia că am 
o memorie foarte bună și lucrurile pe care le admir le țin 
minte, și lucrurile care mă revoltă rămân și ele înscrise în 
înseși cuvintele, în care au fost rostite, în aceiași memorie cre- 
dincioasă. Memoria mea este însă slabă în a ierta pe unii, 
dar nu este aşa de slabă încât să pot ierta şi uita pe oricine — 
de aceasta vă pot asigura; — oamenii cari așteaptă iertarea 
bătrânețelor lui Iorga, o fac în zădar: iertarea aceasta nu se 
împrăștie înaintea oricui și nu se aruncă în stradă oricărui in- 
sultător, devenit cerşitor al certificatelor de căință, care se vor 
cere, dar nu se vor da. : 

lată cum s'a întâmplat ridicarea de steaguri. Am avut feri- 
cirea să fiu chiar ew de față când s'a făcut declarația, într'o 
formă care nu era cea mai politicoasă, dar eu sînt deprins să 
rabd și lucruri a căror politeță este numai relativă. Un număr 
de profesori de aici, în frunte cu d. Moisil și alții de la Bucu- 
reşti, au participat la adunarea profesorilor secundari dela Sibiiu. 

Eu nu obişnuesc să mă duc pentru a presida, dar am fost rugat 
a presida, am fost rugat așa de stăruitor încât am mers. 
Eu am notele mele de fiecare zi, lucrurile acestea sînt deci în- 
semnate în seara însăşi când le-am auzit. Era acolo și Mitro- 
politul Ardealului și o mulțime de lume foarte bucuroasă. Ro- 
mâni cari abia se treziseră la libertate, așteptau să vadă în 
adunarea istoricilor români o perfectă înţelegere, o solidaritate 
admirabilă, o glorificare în acelaşi timp a studiilor istorice și 
a scopului la care, ori de vor istoricii, ori de nu vor, studiile 
istorice ajung totdeauna: acea sporire a puterilor sufleteşti de 
care vorbiam. Era tânărul domn C. C. Giurescu și lângă el 
tânărul domn Panaitescu. Sa ridicat d. Panaitescu şi a spus 
exact aceste lucruri pe care le veţi auzi: „domnule profesor, 
dv. aţi purtat o luptă de caracter național, aţi căutat să ajun- 
geţi la o Românie unită. Aţi ajuns, dar pentru aceasta istoria 
a trebuit să fie forțată şi puţintel falsificată. Acum noi avem 
România aceasta deplină: nu mai este nevoie să falsificăm și 
să mințim. De acum înainte, noi trebuie să fim obiectivi, să 
spunem şi lucrurile bune și lucrurile rele din trecutul nostru, 
să le spunem aşa cum au fost. *Şi, pentru că noi avem de gând 
să scoatem o revistă, vă rugăm să interveniţi la Ministerul In- 
strucțiunei Publice pentru ca să fim ajutați la scoaterea acestei 
revisteff.” 

Nu se poate ceva mai amabil decât, pe de o parte, să, 
te facă falsificator și, pe de altă parte, să te roage să intervii 
la Ministeriu pentru ca să-ți servească în revistă la trei luni de 
zile certificate de falsificator. M'am ridicat şi am spus: „Eu 
mam credința că am falsificat vre-odată istoria poporului mieu 
„pentru a-l servi, dar să zicem că ew am comis acest păcat pe 
care aveţi buna voință să mi-l arătaţi; dar eu sunt dator să 
apăr pe prietenii miei morți, pe loan Bogdan și pe Dimitrie 
Onciul. Pe oamenii aceștia nimeni, nici dușmanii lor cei mai 
răi; nu pot să-i înfățișeze ca pe nişte falsificatori ai trecutului 
românesc. lar, în ce priveşte stăruința la Ministeriu pentru re- 
vistă, sânt gata să mă duc să stăruiu'. 

Na fost nevoie să mă duc să stăruiu pentru că partea 
aceasta din tineret și-a și făcut imediat revistă. Revista a 
apărut anunțând că până acum s'a făcut istorie falsă şi istoria 
cea adevărată începe de acum, că până acum sa făcut istorie 

politică, dar istorie culturală, socială niciodată. Aș fi putut să 
spun că, dacă-mi aduc bine aminte, am făcut și eu cândva un 
lucru ca acesta, însă mam zis nimic. Nam zis nimic până în 
timpurile din urmă, când mam mai putut răbda, văzând că nu 
este vorba numai de o nedreptate care mi se face mie, ci de 
un element periculos care se introduce în spiritul oamenilor 
de acum. Până atunci mi-am zis: „foștii miei elevi sânt foștii 
miei elevi; nu eu voiu împiedeca vre-odată cariera lor“. Și în 
această privință situaţia pe care o aw tinerii aceștia în învăţă- 
mânt a fost creată de mine pas lde pas, ducându-i la școli, spri- 
jinindu-i, ajutându-li să ridice treptele până la locurile pe care 
le ocupă, de și aveam dovezi scrise de uneltiri care în însăși 
școala creată și condusă de mine, la Fontenay-aux-Roses, se 
urzeau zi de zi și ceas de ceas împotriva mea. Cunoșteam acea- 
stă conspirație, am ajutat pe conspiratori, şi-mi aduc aminte că, 
fiind Preşedintele Consiliului, unora li-am ajutat să treacă o 
scară mai sus și, vrând să li arăt — însă nu l-au simţit — 
desprețul mieu, i-am decorat după ce mă atacaseră, iar ei au 
primit decorația fără să înțeleagă cât de SAngETOASA era insulta 
care se cuprindea în gestul mieu. 

A apărut deci revista și a continuat, continuă și acum, și 
ajungem la resultate. (Nu mai sunt decât două părți: întâiu, 
resultatul în ce privește problemele de căpetenie ale- istoriei 
Românilor așa cum se presintă în istoria „obiectivă“ și, după 
aceia, ce folos au tras străinii din această rectificare a istoriei 
Românilor. Atacurile apăruseră, de altfel, întâiu într’o formă 
pe care eu mam cetit-o, fiindcă așa-numitele cursuri redactate 
de profesori în înțelegere cu secretarii, cu stenografii, cursurile 
acestea mai voie să le cetești de vreme ce nu sunt tipărite și sar 
lua de acolo idei, iar acela care le-a emis ar avea dreptul să 
spună: „este ceva făcut numai pentru elevii miei, nu ceva de 
notorietate publică“. Și poate că sunt idei asupra cărora s'a 
oprit un moment și nu are intenția de a le păstra mai departe 
și a face dintr'însele bazele unei expuneri definitive. Dar, iată, 
cineva care se află aici în sală și care este conferențiar de 
istoria Românilor la Universitate, d. Vlădescu, mi-a făcut ser- 
viciul să înfățișeze, acum în urmă, un caz în adevăr caracteristic, 
la care voiu adăogi altele, dar avem lucruri care sunt tipărite 
şi de care se poate folosi oricine. 

Era vorba în cursul d-lui Giurescu dacă noi am fost 
vreodată vasalii Ungariei. Aceasta este o problemă foarte im- 
portantă: am fost noi vasali pentru toată Țara-Românească sau, 


căpătând Făgărașul şi satele acelea din jurul Amlașului, noi de- 


veniam prin aceasta vasali, -ṣi numai întrun anume sens, ai 
regelui ungar? Pentru că noi regelui ungar nu i-am plătit tribut 
decât întrun moment și tributul l-am refuzat apoi, iar din cauza 
aceasta a fost expediţia dela 1330 a lui Carol-Robert şi înfrân- 
gerea totală a lui la Posada. Contingente militare, noi n'am 
dat niciodată, cei din Muntenia, regelui ungar. Niciodată un 
Domn al nostru nu s'a dus după forma omagială să se închine 
înaintea. regelui ungar, cum a fost silit, întrun moment, so 
facă Ștefan-cel-Mare faţă de regele polon. Și eu am încercat 
să explic această suzeranitate nominală a regelui ungar, și cred 
că am acum o explicaţie foarte îndreptățită: Românii din toate 
părțile trăiau o viață patriarhală; era un fel de „Românie“ cum 
îi zic eu, o „Românie“ românească în care erau cuprinși toți 
Românii şi de o parte şi de alta a Țării Oltului, care se în- 
tindea din Secuime până la vărsarea rîului în Dunăre. Tot așa, 
Țara Jiiului dela Haţeg trecea prin Petroșani și ajungea până 
“la vârsarea Dunării. 


Regele Ungariei a ajuns dela o bucată de vreme să aibă 
partea de sus a acestei țări și atunci el a pretins că are ţara 
întreagă. Și, pe de altă parte, regele Ungariei era reprezin- 
tantul Papei cu misiunea de a converti la catolicism și pe 
păgâni și pe ortodocși. Prin urmare, aceasta era nu închinarea 
țării de către ea însăși, ci încredințarea țării de către Sfântul 
Scaun aceluia care avea misiunea de a o aduce la credința ca- 
tolică. Pentru că, altfel, dacă s'ar admite adevărata suzera- 
nitate a regelui ungar, ar trebui unul din aceste lucruri: ar 
trebui ca regele ungar să fi făcut o campanie de cucerire, dar 
unde este campania de- cucerire a regelui ungar? Sau ar fi 
trebuit ca un Domn al nostru să se ducă dela sine să închine 
Domnia Țării-Româneşti regelui ungar, dar când s'a făcut a- 
ceasta, când a prestat Domnul Țării-Românești acest omagiu? 
De altminteri, cred că și în ceia ce privește Moldova omagiul 
Domnului Moldovei era mai ales pentru părțile bucovinene, 
pentru părţile de sus, pentru Hotin, Hmilov, pentru Țiţina 

cernăuțeană, apoi pentru Pocuția, pentru părțile acestea adause, 
iar nu pentru Moldova însăşi. Fiindcă, iarăși, niciodată nu s'a 
constatat un rege al Poloniei să fi trecut pe urmă drepturile 
acestea unui rege al Ungariei, — care să fi făcut cu succes o 
expediție de cucerire a Moldovei. Și niciunul dintre cuceritorii 
Moldovei nu a pornit cu un act de închinare, ci Dragoș și 
Bogdan au fugit de subt aripile regelui ungur şi au întemeiat 
pe basă patriarhală românească un Stat rezultat din opera și 
inițiativa lor. Z 
Așa judeca generația mea. Ei bine, în cursul adus înainte 
de d. Vlădescu se vede cum tânărul profesor Giurescu declară că 
Onciul — care are o părere cu mult mai favorabilă regelui 
ungar decât cum este aceia exprimată aici, dar care nu admitea 
suzeranitatea în toată amploarea ei, în toată soliditatea ei —, 
afirmând aceasta era neonest în felul de a trata problema, și 
se adăugia că e numai o parte din falsificaţia pe care o făcea 
o școală întreagă și, pe care el, o va zdrobi. Mai ales pe mine 
noul profesor de istorie a Românilor ridicat de mine, în pu- 
terea meritelor tatălui său, pentru că rămăsese orfan al unui 
om care îmi fusese dușman și eu am socotit că datoria mea este. 
să cresc și să ridic pe orfanul dușmanului mieu: aceasta este 
explicaţia întregii sprijiniri de mine a d-lui Giurescu. Ei bine, 
d. Giurescu declară în cursul său că noi toți suntem niște 
falsificatori pentru că nu admitem toate drepturile regelui ungur 
asupra teritoriului Ţării-Româneşti. 
` Acesta este un cas. Al doilea. Noi am trăit în evul mediu 
cum ne-a ajutat Dumnezeu: nu ne-am băgat în munți; părerea 
aceasta e o foarte mare greșeală: în munţi nu am fi putut trăi, 
căci nu se preface un agricultor în cioban sau un cioban întrun 
agricultor, şi, pe de altă parte, era ceva care ne asigura mult 
mai mult decât muntele: era pădurea care ocupa cea mai mare 
parte din teritoriul nostru, și acolo se putea ascunde cineva 
de nu mai ajungea nimeni până la dânsul, iar pe atunci nu erau 
drumuri ca acum, încât să pornească o trupă de cavalerie şi 
să ajungă în câteva zile dela Dunăre până la Carpaţi. Aşa 
am trăit: cum ne-a ajutat Dumnezeu, Și, iată, de și nu este aici 
o Academie, vă pot spune o bucurie pe care am avut-o găsind, 
ieri, în cartea lui Boissier despre Africa romană ceva care co- 
respunde cu ce a fost la noi după ce au plecat legiunile romane. 

La 508 în Africa părăsită de legiunile romane se așezaseră 
Vandalii, dar era acolo o regiune care se întitula a ,Maurilor 
şi Romanilor“* și care păstra limba latină, care păstra ordinea 
de Stat a Romei, întrun colțișor de refugiu. Prin urmare Van- 
dalii erau pe malul Mării; iar vechii stăpâni se refugiaseră 
dincolo, păstrând nu numai romanitatea lor, dar și formele 
Romei de odinioară. Așa trebuie să fi fost, cu sau fără coroană, 
ca aceia regală, în părțile noastre. 

Ei bine, într'o carte de același domn GUE tipărită de 
Fundaţiile Regale cu închinare către Maiestatea Sa Regele, — 
şi se înfățișează în reproducere columna lui Traian, fiindcă 
sunt unele prostii care, dacă se spun de jos, nu sună așa de 
bine, dar, dacă te sui pe columna lui Traian şi lărgești raza 
asupra căreia se întinde prostia, sună mult mai frumos, — se 
spune solemn că Slavii ne-au stăpânit secole întregi, că de 
acolo vine tot ceia ce se găsește slav în instituţii, în limbă. 
Şi, când tânărul acesta a atacat în revista sa, publicând și în 
volum, o critică a cărții mele scrise în timpul războiului pentru 
apărarea drepturilor noastre, carte în franțuzește, cerută de 
librăria Hachette și de ministrul de Externe al Franciei: ,His- 
toire des Roumains et de leur civilisation“, asupra căreia a 
rostit tot de pe vârful columnei lui Traian sentința că eu mam 
nici elementele trebuitoare pentru a scrie istoria Românilor, în 
acea carte una din acusațiile, cele mai cumplite știți care a fost? 
Nu este o carte bună și pentru că nu recunoaște două mari 
influențe care au stăpânit, care au transformat și aproape au 
format pei sg românesc: influența Slavilor şi a Ungurilor; 
de aceia mam eu elementele trebuitoare pentru a scri€ Istoria 
„Românilor. 

Aceasta face două. Intăiu, lupta pentru drepturile regelui 
ungar, al doilea lupta pentru stăpânirea Slavilor asupra noastră. 
Ar zice cineva: ajunge pentru „şcoala nouă“. Nu, nu ajunge mai 
sunt şi altele, şi în rândul acestora se numără cartea ieșită 
acum în urmă cu privire la Mihai Viteazul. După dânsa el e 
fiul Teodorei de la Gura Ialomiței care avea cârciumă și o 
rudă Iani, un ticălos de Levantin amestecat în toate afacerile 
urâte ale comerțului din aceste părți. Iani avea nevoie de un 
om pe care să-l ridice şi omul acesta a fost cules acolo, la 
vărsarea lalomiţei, la Târgul de Floci, unde Teodora era ra- 

chieriță, și l-au învățat să spună că este fiul lui Petrașcu cel 
Bun. Se aduc argumente a căror valoare întradevăr pe Deşcă 
nu l-au convins, dar eu cred că am convins pe mulți dintre 
membrii Academiei Române cu argumente a căror valoare n'am 
intenția să o înfăţișez, dar o puteţi aprecia și dv. Intâiu, că, 

dacă el era fiul lui Petrașcu-cel-Bun, cum a putut să rămână 
în ţară și nu sa temut de pedeapsa Domnului? Dar, pentru 
numele lui Dumnezeu, el era copil din flori și, pentru a se ști 
că este fiul lui Petrașcu, trebuia s'o spună sau el, care de 
sigur că mw avea intenția să fie tăiat, sau mama lui, care de 
sigur că nu-i purta sentimente de natură să aducă o astfel 
de periculoasă destăinuire. 

Al doilea: cum de a fost fratele lui Petru Cercel Domn 
în Muntenia şi nu l-a ridicat în rang pe Mihai? Intâiu bastarzii 
nu se cunosc între dânșii. Cine era să-i spuie lui Petru Cercel 
că Mihai este frate cu dânsul? Teodora? Mihai? Cine mai era 
de față ca să poată aduce o astfel de “mărturie? Miahi, pe de 
altă parte, avea ceva mai mult de două zeci de ani, dar ce? 
Oare era în timpul democrației noastre ca să-l facă Stolnic la 
douăzeci și trei de ani? Pe vremea aceia trebuia răbdare pentru 
ca să ajungă cineva aşa de sus. Dar nu este de ajuns aceasta. 
Când Mihai Viteazul a mers la Praga, în 1601, un pictor i-a 
făcut portretul şi d. Panaitescu spune că, „a posat““ înaintea lui. 
Să-mi daţi voie să găsesc lucrul acesta cu desăvârșire ridicol. 
Mihai Viteazul fusese învins la Mirăslău, de acolo trecuse în 
Țara-Românească, urmărit de dușmani, dusese cea mai tragică 
luptă care se poate închipui: cu o imică ceată fugise la Viena 
şi la Praga ca să se desvinovățească înaintea Impăratului, și, 
cum a ajuns acolo, nefiind atunci fotografi, a început să în- 
trebe dacă nu este cumva vre-un pictor la îndemână înaintea 
căruia să „poseze“!? Și vă puteţi închipui că Impăratul, când 
a auzit de sosirea lui Mihai, a spus să se trimeată imediat un 
pictor, că de aceia doar avea nevoie și el! Acum, e drept s'a 
luat chipul lui Mihai Viteazul pentru două tablouri mari, dar 
vă puteţi închipui cum: pictorul era în grămadă, și de undeva 
din grămadă îl vedea pe Mihai. Şi tot aşa s'a făcut gravura 
care-l reprezintă. Se spune pe dânsa: în vrâstă de patruzeci şi 
trei de ani; va să zică patruzeci și trei de ani se scade din 
1601 și iese 1558, dată la care murise de câteva săptămâni 

Petrașcu-cel-Bun. In afară de faptul că Mihai putea fi un fiu 
postum, — doar Alfons al Spaniei a fost fiu postum, Ladislau 
al Ungariei a fost fiu postum, —idar în afară de aceasta patru- 
zeci și trei de ani înseamnă patruzeci și trei de ani împliniți: 
a doua zi după aceasta întră cineva în al patruzeci și patrulea 
an; prin urmare, dacă se scade patruzeci și patru, atunci se 
ajunge la 1557. 

Dar se aduce încă un argument. Cumintele „istoric nou' 
zice: „nu se poate fiindcă era bolnav Petraşcu, și, dacă era 
bolnav, nu putea găsi pe Teodora care era la Gura Ialomiţei, 
şi nu putea să aibă un copil, ceia ce înseamnă că numai oamenii 
perfect sănătoși pot avea copii și pe oricare îl poți dovedi că 
nu este fiul tatălui său dacă aduci certificat medical că în 
momentul concepției tatăl lui avea guturaiu. 

Și în ceia ce privește relaţiile de familie ale lui Mihai 
aceiași argumentație spune: nu se poate ca Mihai să fi fost 
frate cu Petru Cercel pentru că Petru Cercel a tăiat pe unchiul 
nevestei lui Mihai. Prin urmare, dacă se întâmplă că un Domn 
taie pe unchiul nevestei fratelui său, aceasta înseamnă că fratele 
nu mai este frate. Dar, cum spuneam la Academia Română, Di- 
mitrie Brătianu a fost aproape până la moarte dușmanul lui 
lon Brătianu, dar ducele de Orléans în timpul revoluției celei 
mari a votat pentru suirea pe eșafod a lui Ludovic al XVI-lea. 


Ce argumente sunt acestea pentru a se ajunge la concluzia 
că Teodora, care putea fi o femeie cu proprietăți, cu vii, care 
vindea vinul său și putea să-l vândă — aceasta o spune numai 
un cronicar ungur —, putea să-l vândă și în portul dunărean 
“unde veneau Turcii dela Hârşova, era o „„rachieriță““? Dar aceasta 
nu înseamnă că era „,cârciumăreasă“f. Căci toată boierimea. noa- 
stră de odinioară avea dreptul să vândă vinul, nu țăranii, și ei 
aveau toţi cârciume: și înaintașii miei au fost boieri și vor fi 
ținut și cârciumă, dar aceasta nu înseamnă că eu mă cobor 
-dint”un cârciumar sau mai mulți pentru că sa putut întâmpla 
că ai miei să aibă proprietăți și puteau să vândă și ei vinul, 
“cum se vinde azi vinul Știrbei și altele din Țara-Românească. 

De altfel, insulta că Mihai Viteazul nu ar fi fost în stare 
să spună cine este tatăl său, caracterisează valoarea morală a 
“cărţii întregi. 

In ceia ce privește aserţiunile că Mihai a fost făcut 
Domu de Greci, că numai boierii l-au făcut să se răscoale 
contra Turcilor, că numai ei l-au împiedecat de a părăsi Ardealul, 
în privința aceasta am adus la Academia Română o dovadă pe 
care caut s?o înfăţișez și aici, în foarte puţine cuvinte. Mihai 
Viteazul a fost numit Domn prin stăruința a doi Greci, dintre 
cari unul, Andronic — în româneşte Androne — Cantacuzino, 
iar celalt Banul Iani, care se spune că era rudă cu dânsul, ba 
chiar că era frate cu mama lui, o femeie așa de respectată, 
încât, nemai fiind pe tron, ea, care se călugărise, a fost în- 
gropată la Cozia lângă mormântul lui Mircea-cel-Bătrân. „Ra- 
chierița“* dela Târgul de Floci, care și-a făcut copilul Dumnezeu 
ştie cu cine, pentru că erau așa de mulți cari ar fi putut 
să reclame paternitatea asupra lui, aceasta era să fie îngropată 
lângă marele Domn care întemeiase, aș putea zice, principatul 
muntean? 

Acei cari au spus aşa erau un Ungur și, oarecum, și um 
Polon, dintre duşmanii cei mai mari ai lui Mihai. 

Se poate zice orice cu privire la epoca lui Mihai Viteazul, 
dar nu se ridica nimeni în ranguri dacă nu era boier. Cunosc și 
eu de altfel, calomnii de acestea în propria mea familie. Bunicul 
mamei mele, Vornicul Iordachi Drăghici, în timpul stăpânirii lui 
loan Sandu Sturza a fost consilierul cel mai ascultat al Dom- 
nului Moldovei; el a lucrat și la Constituţia dela 1822. Şi, 
fiindcă se ridicase dintr’o boierime mai mică, i-au croit ime- 
diat o genealogie: „tatăl său era un Armean care luase o Ji- 
doavcă'f. La acestea am avut un singur răspuns de spus: își 
închipuie cineva că în Moldova dela 1822 fiul Armeanului şi 
al Jidoavcei putea ajunge Mare Vornic? Tot așa, pe la 1580, 
fiul rachieriţii cu tată necunoscut putea ajunge Agă, Stolnic 
sau putea să iea în căsătorie pe Stanca, văduva cu nu știu 
câte moşii, care era nepoata Marelui Ban al Ţării-Românești? 

Dar Mihai s'a ridicat prin aceşti doi Greci, și Androne: 
Cantacuzino spune că ţara ajunsese rău, o cârmuiseră tot felul 
de rândași, tot felul de oameni fără semne de spre tată sau 
mamă,- știți, semnele care se făceau pe trup pentru ca să se 
poată învedera că un bastard este fiul unui Domn. „Şi eu am 
stăruit şi am făcut pa Banul Mihai Domn şi ţara se mulțămește 
cu dânsul“. Aceasta înseamnă — nu e așa ? — că Mihai zut 

este argat şi că el are semne dela tată și dela mamă. D. Pa- 
naitescu cunoaște aceasta, dar spune că nu este de ajuns: trebuia 
ca Andronic Cantacuzino să jure pentru aceasta. Este erud a 
cere prea mult. Dar tot eu am tipărit o altă scrisoare grecească 
pe care am atribuit-o unui anonim, dar mam băgat de samă 
că și aici era vorba de acelaşi lucru: că Domnii dinainte au 
fost rândași ș. a. m. Ceia ce înseamnă că tot Andronic Canta- 
cuzino e autorul, și el povestește cum era să se facă Domn 
în vremea aceia Petru Șchiopul, care era pribeag în Tirol şi 
nu s'a putut face Domn, dar se afirmă răspicat cine și cum 
trebuie să se facă Domn. Se zice că Sinan-Pașa, ajungând Mare 
Vizir a căutat în ţară oameni cunoscători ai ei; s'au adunat deci 
boieri din ţară cari să spună ce erau candidaţii de Dom- 
nie; erau vre-o zece și, spune Andronic Cantacuzino că 
era şi el şi Banul Iani. Şi a urmat această conversaţie. Intâiu 
Andronic Cantacuzino a spus că prea se schimbă Domnii şi 
se pun tot felul de slugi, de rândași, de Cazaci, şi prin urmare 
nu mai trebuie așa. Se ridică apoi Banul Iani ca să ceară ca 
Domnul să fie din tată în fiu de neam domnesc: fără aceasta 
nu poate fi Domn. Peste câteva luni numai aceștia doi îl ale- 
geau pe Mihai Domn. Care era, şi în acest caz, pentru ei 
temeiul? Era acesta: că din neam în neam trebuia să fie Domn. 
Nu-mi trebuie altă dovadă decât aceasta. 

Dar eu pun o întrebare. Supt auspiciile Maiestăţii Sale, 
a cării bunătate este nesfârșită și care are atâta de făcut încât 
nu i se poate cere să cunoască toate amănuntele lucrărilor 
istorice, supt auspiciile Maiestăţii Sale, d. C. C. Giurescu ti- 
părește o Istorie a Românilor. A ieşit volumul l-iu și se anunţă 
în toamnă volumul II, în: care va fi vorba şi de Mihai Viteazul. 
Se va spune în volumul acesta închinat Maiestăţii Sale că 
Mihai Viteazul era fiul unei rachierițe, că nu știa cine a fost 
tatăl său, că l-au făcut Domn Grecii ca să-i servească, că a 
fost sluga boierilor și că ar fi părăsit Ardealul dacă nu l-ar 
fi ţinut pe loc boierii? Se poate aceasta într'o carte închinată 
Regelui? Nu. Dar cartea d-lui Panaitescu este tipărită de Fun- 
dația Carol l-iu, supt conducerea fostului prefect de poliție 
în vremea ocupației, Izigara Samurcaș, care a încredințat scrierea 
istoriei tânărului domn Giurescu, iar d. Giurescu a trecut-o 
asupra d-lui Panaitescu în ceia ce privește pe Mihai Viteazul. 

Atunci cum se potriveşte? Va să zică, pe de o parte d-ta nu 
poți spune în cartea d-tale lucrurile acestea despre Mihai Vi- 
teazul, iar, pe de altă parte, având conducerea scrierilor isto- 
rice prin delegația fostului prefect de poliție supt armata de 
ocupație, ai încredințat-o d-lui Panaitescu care a spus ceia ce: 
a spus? Cum se împacă aceste două lucruri? 

Dar acum ajung la partea din urmă. Îndată ce a plecat 
știința „obiectivă“* în războiu. contra noastră pentru curățirea 
istoriei Românilor, sfrăinii s'au presintat ca să ajute. Este un 
caz caracteristic: acela al d-lui Veress Endre, asupra căruia 
să-mi dați voie să mă opresc puţintel. A mâncat destui bani 
dela noi pentru ca să arăt în ce condiţii a mâncat acești bani 
şi ce fel de istorie a făcut. Am aflat dela d. Stelian Popescu 
că d. Veress ne iubește așa de mult încât și-a oferit serviciile 
lui pentru a colabora ca istoric la „Universul“, iar d. Stelian 
Popescu i-a răspuns că avem de ai noștri destui pentru a scrie 
istoria fără a recurge la d. Veress. D. Veress a învăţat la 
Emcurești, unde tatăl său era inginer, mi se pare, în serviciul 
fiului lui Vodă Ştirbei; d-sa știe românește așa și așa. După 
războiu a văzut că nu mai poate tipări la Unguri şi, atunci, 
cum adunase o colecție, întradevăr foarte importantă, de do- 
cumente în cea mai mare parte privitoare la Ardeal, dar la 
Ardealul unguresc, şi noi nu suntem datori să tipărim, din 
sărăcia noastră, toate documentele privitoare la Ungurii cari 
au stăpânit în Ardeal, și-a pus în gând să facă un comerț 
foarta rentabil. Ajutat de răposatul micu prieten Bianu, care 
avea o ciudată simpatie pentru dânsul, mai mult ca unit, 
catolic, ajutat de Bianu, a început să se îmbulzească întâiu la 
Academia Română, unde a publicat un studiu despre campania 
lui Sigismund Bathory în 1595 pentru izgonirea lui Sinan- 
Paşa și pentru reluarea Giurgiului, campanie în care rolul de 
căpetenie l-a avut Mihai Viteazul și Moldovenii lui Ștefan 
Răzvan, iar Sigismund, cu trufia lui ungurească, ma făcut decât 
să se arăte, şi d. Veress pretinde, cu meșteșugită îndemânare, 
că Sigismund Bathory este acela care a dat afară pe Sinan 
din ţară și că Mihai era în serviciul lui. — 

Niciodată acest domn nu i-a zis: Mihai Viteazul, ci tot-- 
deauna ,,„Mihai-Vodă“; eu l-am învitat întrun rând să facă 
minunea de a scrie odată „Mihai Viteazul“, dar ma putut. A 

mai prezintat la Academia Română o lucrare în acest sens şi, 
neputând să introducă schimbări, am împiedecat ew Academia 
de a i-l tipări. Cum a văzut că nu mai merge acolo, d. Veress 
și-a luat documentele şi le-a presintat la Fundaţia Ferdinand, 
încheind un contract în puterea căruia trebuie să fie plătit 
atâta pe coală, având dreptul să-și aleagă până şi zeţarii. Și 
toate sforțările pe care le-am întrebuințat ani de zile pentru 
a se rupe contractul, au fost zădarnice. Volumele sunt pline 
de greșeli de latineşte, și în prefață nu odată d. Veress stre- 
coară ceva în interesul alor săi şi contra Domnilor noștri. 
De exemplu Radu Șerban a bătut de două ori pe Unguri lângă 
Braşov; a bătut odată pe Moise Szekely şi l-a omorât și altă 
dată a bătut pe Gabriel Bathory, care a fugit așa de răpede 
încât nu s'a lăsat omorât, și după aceia el a așteptat să vie 
Austriecii, cari mau venit, și, atunci, natural, Radu Șerban s'a 
retras din Ardeal și sa întâmplat că unii soldaţi din armata 
imperială au fost atacați în Secuime de „țărani și măcelăriți acolo. 
Ei bine, în prefaţă, pentru d. Veress aceasta înseamnă că 
“Radu Șerban a fost bătut şi el ca și aliații săi din Ardeal, 


Niciodată la obiecțiile mele ma răspuns un cuvânt. D. Ve- 
. ress chiar acum în-urma a mai publicat încă un volum din Bi- 
bliografia româno-maghiară, şi d. Pâclișanu dela Blaj, un cerce- 
tător foarte serios, a dovedit că pentru părți foarte impor- 
tante, în care este vorba de noi, nu are decât un rând și 
pentru o proclamaţie maghiară dela 1848 domnul acesta are o 
pagină întreagă. D. Veress lucrează subt oblăduirea d-lui C. 
C. Giurescu, care supraveghiază publicaţia și-i poartă răspun- 
derea: se pare că nu vede bine ce se tipărește acolo. 

Dar nu este vorba numai de atâta: în momentul de față 
se încearcă din partea Ungurilor o întreagă campanie împotriva 
noastră. Apare o revistă specială care se chiamă Arhiva Europei 
Central-Orientale, în care nu este vorba de ţările celelalte, ci 
numai de noi. Orice drept ni setăgăduește în această „arhivă“, 
în care se arată că Basarabii români nu sunt decât niște Turci 
cumani, cari au întemeiat Principatul Țării-Româneșşti. Dar se 
face deosebire între istoricii români, cari se împart în două; 
unii sunt falsificatori și alții oameni de merit, „iluștri“, cari 
au din când în când câte o mică greşeală, dar, dacă ar corecta-o 

pe aceia, ar fi perfecţi. Sprijinindu-se pe Philippide şi pe 
filologii cari tăgăduiesc că limba românească s'a format pe 
malul stâng, se afirmă că noi am fi venit întrun moment cu 
căruțele de undeva din Balcani; sprijinindu-se apoi pe câțiva 
alţii, sprijinindu-se pe d. Giurescu, luându-se act de faptul că 
şcoala aceasta a dovedit că noi suntem falsificatori, ceilalți 
sunt gratificați cu titlul de „iluștri“. Se stabileşte astfel o în- 
cântătoare tovărășie. 

Eu întreb, isprăvind această conferinţă: sunt vremurile de 
astăzi aşa de sigure pentru noi încât să ne dedăm la curiozități 
de acestea de ipoteze ofensătoare pentru dreptul nostru şi de 
de batjocorire a celor mai strălucite figuri ale trecutului 
românesc? Credem noi că aceia ce se scrie în românește nu 
se ceteşte aiurea? Dar, după crearea României Mari, mi se 
scrie în româneşte din toate părţile lumii; şi mai ieri am primit 
o scrisoare în românește dela fostul profesor de limba română 
şi actual profesor de limbi romanice la una din cele mai mari 
Universităţi ale Olandei, în românește, fără nici-o greșeală. 
Am primit chiar acum, în seara aceasta, o scrisoare într’o ro- 
mânească fără greşeală dela un profesor al Universităţii din 
Florența. Prin urmare dela un timp limba românească este 
cetită oriunde, iar, în ce-i privește pe Unguri, ei auw oameni 
speciali pentru a cunoaşte tot ce se scrie la noi și pentru 
a întoarce lucrările acestea, chiar peste intenţiile autorilor im- 
prudenţi, în dauna intereselor noastre. 

In privința aceasta este un caz caracteristic, al unui domn 
care a început prin a se chema Treml — nu are a face nici 
cu tremolo, nici cu delirium tremens — care a început să ne 
atace în Revue de Hongrie, foarte luxos tipărită. Eu i-am 
răspuns. Căci Ungurii sunt cavaleri. Intâiu mau întrebat pe 
mine dacă mam ceva de răspuns și mi-au primit răspunsul, 
la care iarăşi d. Treml a răspuns. La urmă mi-au spus că 
trebue să dea voie şi d-lui Trem! să mai răspundă. Mi s'a dat 
iarăşi cuvântul mie, dar neuitând să-mi puie în vedere că trebuie 
să nu-fie nimic jignitor pentru d. Treml, care a păstrat firește 
dreptul să atace până la sfârșit, și articolul mieu a fost tăiat. 
Acum d. Treml atacă întreaga chestiune românească, pentru a 
spune că suntem o adunătură de oameni oarecari, cari mau 
făcut nimic în istoria universală și cari nu avem nici cel mai 

mic drept, iar, pentru a fi mai agreabil inimilor maghiare, d. 
Treml nu mai este Treml, ci este Tamâs Lâjos. 

Atunci eu vă întreb când se desfăşoară o astfel de acti- 
vitate pentru a ne ponegri, pentru a săpa bazele noastre de 
drept, pentru a pregăti reanexarea la Ungaria a teritoriilor în 
care am îngropat sute de mii de ai noștri, este frumos să stea 
pe aceiași linie, ofensându-ne ca falsificatori fiindcă am servit 
această naţiune, d-nii Giurescu, Panaitescu și Tamaâs-Treml Lajos? 


JI. 


Doamnelor şi Domnilor, 


| Nam intenția să revin asupra lucrurilor pe care le-am 
spus acum câteva zile și care pentru mine ca și pentru con- 
fraţii, colegii miei dela Academia Română cari au ascultat 
aceleași lucruri, sunt pe deplin dovedite. Aceasta în ciuda 
oricăror protestări — şi înţeleg foarte bine că pe unii oameni îi 
doare atunci când se aude în public ceia ce se credea închis în 
foile: unei cărți, — protestări care se ridică de cei al căror 
fel de a se rosti asupra personalităților de căpetenie din 
trecutul nostru și asupra momentelor celor mai mari din des- 
voltarea noastră naţională îi destăinuiesc, și ele sunt cu atât 
mai zădarnice, cu cât sunt mai violente. Fiindcă numai în anu- 
mite împrejurări ţipă cineva și ţipetele acestea stridente la 
care sunt hotărât să răspund totdeauna, și cu cea mai desă- 
vârșită liniște, nu dovedesc nimic decât o suferință pe care 
mo pot ajuta și pe care și-au cășunat-o acei cari pătimesc în 
urma lor înșilor. 

Eu afirm încă odată, înainte de a ajunge la obiectul 
acestei de a doua conferințe, care are orizont mai larg și pre- 
zintă adevărate pagini de istorie din desvoltarea trecutului ro- 
mânesc, eu afirm încă odată că în cartea recentă despre Mihai 
Viteazul datorită d-lui Panaitescu se spune că el este fiul unei 
rachierițe dela Piua Petrei, că nu este fiu de Domn, că singur 
nu putea şti cine este tatăl său, că Grecii l-au așezat pe tron 
pentru a servi interesele grecești, că exista un partid boieresc 
oligarhic în Muntenia care l-a ridicat pe tron și a înţeles să se 
servească de dânsul, că a fost totdeauna jucăria boierilor, că, 

de câte ori a încercat să se libereze de subt apăsarea celor cari 
îl creiaseră, imediat boierii cu atot puternicia lor l-au adus 
din nou în situația de servitor al intereselor și pasiunilor lor, 
că el ar fi părăsit și Ardealul, dacă boierii nu sar fi împotrivit, 
că el a crezut că este mai bine să aibă în spate pe Impăratul 
Rudolf decât să stea în Ardealul primejduit. Acestea au fost 
constatările pentru care voiu cere la Academia Română să se 
verifice toate bucăţile care au fost citate, asupra originalului 
însuși, pentru ca nimeni să nu mai poată protesta. 

Dar vreau să vă rezerv la sfârșitul acestei introduceri, 
care nu este decât o introducere, ó mică surpriză. Deschid o 
Istorie a Românilor de d. P. P. Panaitescu și la pagina 185 
cetesc: „Mihai: Viteazul era fiul lui 'Petrașcu-cel-Bun și al 
Teodorei“. Mai departe, „ce fel de om era Mihai Viteazul?“ „El 
izbutește nu numai să înlăture suzeranitatea turcească, dar 
unește chiar o clipă subt mâna lui cele trei țări românești, 
Țara-Românească, Moldova și Transilvania, rămânând astfel un 
simbol al idealului urmărit de neamul nostru până în zilele-re- 
gelui Ferdinand. Cum se explică faptul că tocmai în vreme 
de decădere se poate ridica cel mai-mare erou al nostru și ce 
mijloace a avut el în aceste vremi să îndeplinească o faptă, 
pe care Românii zădarnic au mai căutat timp de trei veacuri 
s'o mai înoiască? Firește că în primul rând lucrul acesta se 
lămureşte prin personalitatea lui Mihai Viteazul“, 

Intreb pe autorul acestei cărţi, d. Panaitescu — și cartea 
nu este dintr'o vreme cine știe cât de îndepărtată, ci a apărut 
acum doi, trei ani şi mai este şi a doua ediție pe care am 
căutat-o în zădar, pentrucă mi s'a spus că este retrasă din co- 
merţ, — prin urmare îl întreb eu: Mihai Viteazul este fiul unei 
rachierițe și nu mai poate să fie fiul lui Petrașcu-cel-Bun? 
Mihai Viteazul este un om cu personalitate sau un om care a 
fost jucăria Grecilor și a boierilor? Las pe însuși autorul — și 
probabil că va apărea prin ziare o nouă declaraţie a sa în 
acel stil elegant pe care îl împarte cu amicul său, domnul de 
două ori C? Giurescu, — las pe însuși autorul, care din când 
în când îşi răspândește proză“ în ziare, să explice taina prin 
care Mihai Viteazul s'a transformat întrun chip așa de neaş- 
teptat și de puţin fericit, întâiu pentru Mihai, dar pe urmă 
pentru: autor, cum veţi recunoaște şi d-voastră. 

Acum vin la explicaţia acestei stări de spirit. Fiindcă, 
vedeţi, fiind istoric, eu sunt deprins, totdeauna când găsesc ceva, 
să-l urmăresc până la origine și să arunc înainte un fel de 
prevestire, un fel de proiecțiune a lucrurilor care vor fi. Eu 
nu mă pot opri la moment: momentul este pentru noi, is- 
toricii, numai un punct dintro desvoltare, care, cu cât este 
mai lungă, cu atât este mai interesantă şi mai inteligibilă. Cum 
se face că, în momentul de față, tinerii profesori de Univer- 
sitate au o adevărată plăcere, nu numai să acopere de injurii 
pe cei cari i-au creat sufletește și tot așa și în ce privește 
situația pe care o au, dar, în acelaşi timp, să se arunce cu 
toată patima, și cu atât mai puțină dreptate, — şi la Academia 
Română am dovedit zădărnicia complectă a acestor aserțiuni 
şi am arătat că Mihai Viteazul trebuie admis ca fiu al lui- 
Petraşcu-cel-Bun, — la asemenea afirmaţii atât de dăunătoare 
şi cunoștinţii istoriei şi educaţiei pe care o primesc tinerii cari 
se găsesc pe băncile Universităţii și cari, în învălmășeala aceasta 
cumplită de neamuri de acum, în care fiecare naţiune caută să 
îngusteze, să scadă, să distrugă, dacă poate, pe celelalte na- 
țiuni, trebuie să intre în luptă cu o credință tare în valoarea 
neamului lor de-a lungul vremurilor, în însemnătatea acestui 
neam în momentul de-față, în putinţa acestui neam, nu numai 
de a se împotrivi oricui îl atacă, dàr a merge mai departe în 
îndeplinirea ursitelor sale? Cum se face de se ajunge la astfel 
de păreri? 

Cineva. îmi va spune: este dorința de a fi cineva original. 
Este foarte adevărat că ființa omenească se face și de râs 
din dorinţa de a se afirma, de a fi văzută, de a fi cunoscută, 
de a fi preţuită, întrun sens sau altul, de a sări deodată mai 
multe scări, de a se găsi la o înălțime care, în împrejurările 
obișnuite, se capătă cu multă muncă, — unii suie aceste scări 
cu picioarele, alții în genunchi, şi până la sfârșitul vieții 
sângeră genunchii de greutatea cu care au suit aceste trepte. 

Am zice că este și o aplecare spre perversitate, care 
firește că există acum. Luaţi literatura din timpurile noastre, 
care mă îngrozeşte chiar în ce privește pe acei reprezentanţi 
ai ei cari sunt lăudați la radio. Mi se pare că a fost lăudat 
unul în această seară, d. Arghezi, ale cărui descrieri ale amo- 
rului pisicilor în copacii din fața Patriarhiei constitue fără 

îndoială un titlu de glorie pentru acest mare biruitor al lui 
Eminescu, și d-lui nu se mulțămește să înfățișeze cum sunt 
pisicile atunci când sentimentul le cuprinde în așa fel încât 
uită buna educaţie, dar și noi trebuie să luăm © învățătură dela 
acestea și, dacă nu nemerim singuri, atunci trebuie să vie un 
om de geniu care în pagini inspirate să ni arăte că aceasta 
este calea pe care trebuie să meargă umanitatea, — și câte 
orori care nu se pot spune pe nume apar în cărți tipărite 
luxos şi de multe ori înfățișate cu o pecete pe care trebuie 
să o respectăm și să nu o punem ori, unde, pe orice carte 
a oricui! 

Este o perversitate plăcerea omului pentru liniile strâmbe, . 
pentru sunetele stridente, pentru mirosurile rele, pentru sen- 
saţiile de tact neplăcute. De sigur că și noua tendință istorică 
face parte din această categorie. 

Dar este și altceva. Este o lungă desvoltare a unei anumite 
direcții din spiritul: societății românești care a dus firește aici, 
care a dus, într'o formă nouă, fără învățătură şi fără talent, 
sau cu mult mai puțină învățătură şi aproape fără talent, la 
resultatul la care aceiași școală, când era represintată de oameni 
cu foarte mare învățătură, perfect disciplinaţi, cu, atitudine 
socială impecabilă, cu o prezintare împotriva căreia nu se putea 
zice nimic, impresionând cu desăvârşire, şi pe lângă aceasta 
cu un talent care nu se putea contesta, nu putea duce. 

Să pornim mai de departe, să răscolim trecutul culturii, 
Științii, literaturii românești și al spiritului public care s'a 
format supt influența unor anumite personalităţi, care acestea 
vor apărea, nu în ele însele, ci în acțiunea pe care au exercitat-o 
asupra societății. Să facem, prin urmare, cu toată liniştea, dar, 
dacă permiteţi, și cu toată cruzimea, analiza acestor stări de 
spirit succesive pentru ca să vedem de ce am ajuns unde 
am ajuns. 

A fost o vreme, prin anii 1860—1870, când era încă un 
curent fericit, care a adus foarte mare folos poporului românesc, 
un curent, să zicem; romantic. Astăzi se socoate că romantismul 
este o insultă. Când trivialitatea este o laudă, atunci fără 
îndoială că romantismul, care poate fi foarte înalt şi foarte 
nobil și insuflețit de cele mai frumoase idei, poate fi tratat 
cât de aspru, uitând un lucru că noi — înțeleg: întreaga lume 

cultă, — trăim acuma într'o epocă de neo-romantism. Acum 
câțiva ani de zile, s'a făcut istoria romantismului. Literatura 
şi-a schimbat în multe țări forma, fiindcă se trece peste mate- 
rialitatea fără ideal și se întoarce cineva la o viață sufletească: 
în care idealul este foarte sus, în care avântul este foarte 
puternic, în care operele pot fi exagerate, dar o operă exagerată 
este aşa chiar fiindcă este literatură sau artă, și literatura și 
arta sânt totdeauna exagerate. Idealul este exagerare; merge 
omul până unde poate, dar trebuie sä i se arăte ceva pe care 
se știe foarte bine că nimeni nu-l va putea atinge, însă el tre- 
buie să fie acolo pentru ca lumea să se încreadă și să meargă 
până la punctul unde se poate opri. 

Dar fără romantism Românii din Ardeal ar fi rămas o 
adunătură de preoţi de sate, foarte puțin ridicați de-asupra. 
credincioșilor lor ca învățătură, știind doar ceva mai mult 
decât cetitul, scrisul și operaţiile fundamentale, ar fi rămas: 
nişte șerbi, nişte oameni fără drepturi în ţara în care generaţii 
dintre ai lor luptaseră și cu asprimea pământului și cu ame- 
nințările dușmanilor și cu apăsările sociale. Dacă mar fi exa- 
gerat, dacă mar fi trecut- dincolo de ţintă în producția lor 
un Samuil Micu, un Șincai, un Petru Maior, evident că această 
parte aşa de importantă, așa de iubită din poporul nostru 
nu s'ar fi ridicat acolo unde sa ridicat în curs de numai două 
generaţii. Ce erau Românii din Ardeal înainte de școala arde- 
“leană dela 1760—1820? Iar, după ce acest ideal a atras privirile: 
tuturor şi a făcut pe cei mai zdraveni să meargă după lumina 
lui, au ajuns Ardelenii, Românii din Ardeal, nu numai să fie un 
element de cultură, dar să fie în unele privinţi învățătorii 
noştri cei de aici, căci curentul acesta a trecut și la noi şi de 
sigur că niște idealiști romantici şi exageraţi au. fost aceia cari. 
l-au transplantat la Bucureşti. 

Acum de sigur că un romantic ca spirit, de și un clasic. 
în ce privește forma, a fost şi Asachi, care a venit cu învățătură 
dela Viena, din Italia și a făcut să scânteie înaintea unei socie- 
tăți care atâta vreme trăise fără niciun fel de ţintă mai înaltă 


ideale de acelea care au regenerat. Așa a fost crescută toată 


frumoasa generaţie moldovenească prin care s'a pregătit Unirea. 
și, la sfârșit, prin urmașii lor, Unirea aceasta a fost realizată cu 
admirabilul sacrificiu al Moldovei. O generaţie întreagă a fost. 

deprinsă cu această ideie că ţara care a fost nu va mai fih 
că Scaunul de Domnie nuw va mai avea niciodată Domn şi 
că aceia ce fusese odinioară un organism de sine stătător va fi 
o provincie “puţintel neglijată în viața mai puternică a țării 
întregi, în care acum o parte așa de însemnată a poporului 
românesc putea să trăiască întro altă libertate şi cu alte 
perspective decât înainte. 

Generaţiile acestea, cea dela 1840, cea din apropierea 
Unirii dela 1859, și-au făcut fără îndoială toată datoria și 
nimeni nu Sar fi cuvenit vre-odată să le arunce un cuvânt 
de blam, fiindcă oamenii aceștia cari trăiau în împrejurări 
așa de neobișnuite şi cărora li se cerea o sforțare eroică, 
sublimă, mau făcut ceia ce face cineva într'o ţară formată, 
așezată, care își are toate; rosturile ei, şi, deci, îți observi 
fiecare cuvânt, îți măsori puterea glasului, începi de nu știu 
câte ori o proposiţie, și, când faci știință, o treci prin nu știu 
câte site; nu cumva să se strecoare un element personal care 
să dăuneze adevărului. 

Este foarte adevărat că dela o bucată de vreme în socie- 
tatea aceasta dela noi au fost anumite scăderi., Romantismul 
acesta, îmbătrânit, puţintel veșted, a fost reprezintat, — fără 
ca el să piardă valoarea sa intrinsecă, care rămăsese — de 
oameni mai slabi. Natural că nu a mai avut aceiași înfățișare, 
ci a putut fi considerat cu. sentimente, de ironie, de glumă în 
care trebuie să se amestece însă totdeauna două lucruri: “un 
simț de relativitate, — să nu crezi că înaintașul dumitale mai 
puţin fericit avea datoria să facă lucruri pe care d-ta le poți 
face tocmai pentru că înaintașul mai puţin fericit te-a ținut 
pe umerii săi, — şi, al doilea, această critică trebuie tăcută, 
cu un sentiment de adâncă pietate umană, — fiindcă oamenii 
aceștia erau tot așa de buni ca şi aceia cari i-au criticat, au 
avut intenţii tot așa de nobile ca și cei mai bine înzestrați și 
mai bine pregătiţi din generaţia care a urmat. Dacă ei s'au 
împiedecat în drumul lor, trebuie să te uiţi nu numai la vigoarea 
lor, dar și la tot ceia ce li-a stat în drum și care putea 
fi une ori de aşa natură, încât şi picioarele cele mai zdravene 
şi resortul de oţel al trupului să nu poată merge în linia 
frumoasă pe cari o doriau. 

Dacă generația aceasta dela 1860—70, adecă generația 


33 


mai în vârstă, aceia care se cerea înlocuită, căci împrejurările 
cer ca orice generație dela o ubcată de vreme să fie înlocuită 
cu altă generație, care o moștenește, care îi mulțămeşte și 
după aceia merge mai departe, a fost mai slabă, aceasta se 
datorește la anumite motive pe care vi le voiu arăta foarte ușor. 
Inainte, oamenii de frunte de la noi se formaseră la școlile din 
străinătate. Școlile din străinătate de sigur că erau mult mai 
bune, fiind răzimate pe munca atâtor generații libere, decât 
școlile făcute de noi în ţară. Şcolile acestea Dumnezeu știe cu 
câtă greutate le-am înjehebat și la'ce elemente une ori foarte 
puţin pregătite ne-am adresat: inima ţinea locul minţii și mai 
ales al acelei discipline a minții, al acelui simț de autocritică, 
ce nu se poate dobândi decât cu foarte multă osteneală. Invă- 
țătura la Sf. Sava, cu profesorii de acolo, ia Academia Mihăi- 
leană, cu profesorii cari se întâmplaseră să fie acolo, era 
altceva decât ce putuse culege înainte de aceasta Lazăr la 
Universitatea din Viena și Asachi tot la școlile înalte din Viena 
și la instituțiile asămănătoare din Italia. 
lată, luați pe câțiva dintre dânșii, luați, de exemplu, pe 
unul care este caracteristic în această privință, pe care l-am 
atacat și noi şi i-am observat greșelile, dar totdeauna cu oarecare 
măsură și, chiar când am întrecut măsura, ni-am dat noi înșine 
samă că era o greșeală care putea fi evitată, Vasile Alexandrescu 
Urechiă. Să ne gândim la duelul dintre Urechiă şi Titu Maio- 
rescu, duel din care Maiorescu a ieșit de sigur învingător. 
Veţi vedea că duelul a mers numai până la un punct, și pe urmă 
a intervenit viața și anumite combinații de înterese, așa că 
Urechiă cel luat în stârcul biciului pe la 1870 a ajuns să fie 
amicul şi colegul V. A. Urechiă de la București, primit la 
„Convorbiri Literare“ cu foarte mare plăcere; se schimbaseră 
împrejurările, şi acele interese se amestecaseră în socotelile 
raționalismului așa de crud şi de aspru la început. 

Dar gândiţi-vă ce putuse învăța Urechiă la Academia 
Mihăileană, în ce condiţii de copil sărac, fără niciun fel de 
sprijin, pe urmă trimes în străinătate fără conducător, fără 
călăuză, fără niciun program. Mulţi dintre d-voastră nu știți 
'care erau condiţiile în care pe vremuri se trimeteau bursierii 
peste graniță. Intâiu plecau aproape cu totul nepregătiţi. Pen- 


Y 


tru mine a fost o uimire că am gâcit ceva din ceia ce trebuia 

să urmez în străinătate, de şi apoi am avut un sentiment - 
de mândrie când am văzut că pot răspunde la lucruri pe 
care nu le învățasem, față de colegii miei de la Paris cari nu 
ştiau răspunde la lucruri pe care le învăţaseră. Gândiţi-vă care 
era programul: când se dădea programul, și care era valoarea 
acestui program. Mie mi s'a spus, când am plecat în 
străinătate, că trebuie să urmez cursurile dela vre-o două- 
zeci de școli înalte. Vă puteţi închipui că, dacă maş fi 
ținut de aceste cereri ale Ministerului, ar fi- trebuit de 
dimineață până seară să nu fac altceva decât să mă cobor 
din tramvaiu, să întru întro sală de cursuri, și pe urmă să 
alerg la celalt capăt al Parisului ca să ascult un curs cu desă- 
vârșire deosebit. Am avut destulă minte, la cei nouăsprezece ani 
abia împliniţi, cât să aleg o singură școală la care am învățat 
şi din care m'am ales cu ceva, — nu chiar cu așa de mult, 
fiindcă unul dintre tinerii aceştia a cheltuit, într'o broșură 
de peste cincizeci de pagini, o pagină întreagă ca să arăte 
că undeva am scris „30 Februar“* și prin urmare eu nu știu 
că luna Februar nu are treizeci de zile. Vă puteţi închipui ce 
este cu 30 Februar: trebuie, să fi fost o greșeală de tipar neob- 
servată, dar aceasta vă arată care este seriozitatea acestor domni. 

Aşa s'a dus și Urechiă, sa dus la Madrid. Școala supe- 
niolă de istorie nu este una dintre cele mai strălucite nici 
acum; vă puteţi închipui ce era școala aceasta de retorică, de 
fraze prin anii 1850. S'a întors de acolo cu ceva mai mult 
decât învățase la Academia Mihăileană, dar poate mai mult 
cu o povară decât cu un bagaj științific literar care să se poată 
întrebuința. De altminteri cine a mers pe urmă s'a găsit în 
acelaşi mediu şi s'a întors cu același folos. 

„Junimea“ din lași, duşmana acestor înapoiaţi, a produs 
foarte puţin în materie de știință: însemnătatea ei este în 
domeniul literar și întrun anumit domeniu, înțeles întrun anu- 
mit fel, al literaturii, nu în orice literatură şi până la orice 
înălțime. S'a făcut încercarea de a-l pune pe Eminescu ca 
un element oarecare, știu eu! lângă Teodor Șerbănescu şi 
lângă poetul Naum, de altfel un om foarte respectabil, 'dar 
una este Eminescu, alta Șerbănescu și alta așa de iubitul mieu 
fost coleg și confrate la Universitate şi Academie, Naum. 
Dar mau creat mare lucru în domeniul ştiinții junimiştii. Ei 

bine, unul dintre cele mai mari triumfuri a fost când s'a des- 
coperit o greșeală de latineşte în dedicaţia unei cărți a unui 
“profesor din lași, pe care l-am avut şi eu pentru limba ro- 
mână, dar ţinea un singur curs în fiecare an, care începea cu 
lauda poesiei populare — „poesia populară ca o pasăre din 
cracă în cracă“; de rest nu-mi aduc aminte, dar cred că nu mai 
era nimic, ci tot felul de ciripituri, — Andrei Vizanti, care a 
scris o carte despre Veniamin Costachi, a ajuns director al Tea- 
trului din laşi, unde l-a cuprins o puternică pasiune pentru o 
persoană mult mai tânără decât dînsul şi de pe urma acestei 
călduri de pasiune s'a topit şi tot ceia ce cuprindea casa de 
fier a Teatrului Naţional din lași, aşa încât, când a văzut Vizanti 
că nu mai este nimic înăuntru, a plecat şi s'a dus în America, 
unde a dispărut. Era un om mare, voinic, cu figura cam țigă- 
noasă, cu ün glas foarte profund și care la examen învârtia 
niște ochi însângerați, mai ales asupra părții femeiești care se 
prezinta pentru aşa ceva. S'a descoperit într”o dedicație a lui: 
„hunc opus“... Ce descoperire extraordinară şi ce mare bu- 
curie la „Convorbiri literare“, că nu ştie acorda Vizanti opus, 
care este neutru, cu pronumele demonstrativ! Dar aceasta nu 
l-a împiedecat pe Vizanti de a face carieră: era să fie şi mi- 
nistru de Instrucție şi își anunţase un program revoluționar; 
pe urmă însă a intervenit nenorocirea "pasională de care vam 
vorbit. Vizanti învățase la Madrid, ca şi Urechiă, 

Tot la Madrid a învățat însă și fostul mieu profesor, așa 
de bun, care ma ajutat așa de mult la începuturile mele, Ştefan 
Vârgolici, cel d'intâiu care a spus că se poate alege ceva din 
mine, dar a profeţit rău, căci trebuia să adauge: se poate alege 
până la o momentul când vor ajunge la o oarecare vârstă dd, 
Panaitescu și Giurescu; trebuia un termen, nu o garanţie pe o 
viață întreagă. Vârgolici a învăţat la Madrid, dar şi la Paris, 
de unde s'a întors însă cu cunoştinţe mult mai temeinice, 
fiind un foarte bun profesor de limba franceză, ştiind și lati- 
neşte foarte bine, fiind profesorul nostru de această materie 
la Şcoala Normală Superioară, Vârgolici, întrat la „»Convorbiri“t, 
s'a dus deci la Paris, unde a primit şi altă învățătură, așa că 
s'a schimbat ceva în pregătirea lui culturală; dar el era cu 
mult mai tânăr decât Urechiă, fiind însă din aceiași generație 
cu Andrei Vizanti. 

Era foarte uşor să râzi de neajunsurile acestor oameni 
pregătiți așa de slab, duși fără nicio îndreptare în străinătate, 
întorși de odată, în lipsa de oameni, pentru a fi așezați la 
catedre universitare. 

Sau, în altă direcţie, erau tineri, cum a fost cineva pe 
care mai târziu l-am văzut cu toții îndeplinind întrun chip 
foarte onorabil funcțiile de ministru al României la Roma, 
Vasile Gheorghian, care a fost și ministru în ţară. El învățase 
la şcoala din Botoşani, fiind fiu de preot de acolo, învățase 
undeva și la lași; dar ce lectură europeană putea să aibă! 
Făcea versuri foarte slabe și, omul a avut bunul simț să nu 
mai continue. Dar, iarăși, ce triumf pentru membrii „Junimii“, 
pentru colaboratorii de la „Convorbiri literare“, când l-au prins 
pe Vasile Gheorghian cu comparații proastei sau cu un cuvânt 
care- nu era la locul lui! gs EA 

Era o şcoală a „Junimii“, și vă voiu spune ce trebuie să 
credem despre reprezintanții acestei şcoli, despre valoarea per- 
manentä pe care o păstrează și despre iluziile unei valori care 
s'a adaus îndoit, întreit și împătrit peste ceia ce au însemnat 
întradevăr. Când am scris „Istoria Literaturii Românești“, am 
luat scrisele fiecăruia, și părerea pe care o exprim în această 
seară, nu este părerea cuiva căruia nu-i plac ochii junimiștilor, 
nu este nici părerea cuiva amestecat în altă politică, ci părerea 
cuiva care a întrebuințat doi ani-pentru a răscoli toată această 
veche literatură, cu dorința foarte onestă și sinceră de a vedea 
ce este fiecare, dar și cu curajul necesar pentru a spune atât 
cât este cineva și nici mai mult sau mai puțin decât atâta. 
Aceasta cu toată eleganța de formă care se impune şi cu toată 
pietatea care vine dintro bună educaţie, pentru că mojicia 
degradează și cel mai înalt talent şi cea mai adevărată știință. 

Alături de acești reprezintanți ai școlii vechi pe care școala 
nouă dela 1870 voia s?o distrugă, mai era ceva. ES 

A răsărit la noi pe neaşteptate, venind de dincolo de Prut, 
un om curios, care a rămas aşa până la sfârşitul vieţii sale, aș 
zice chiar că această curiositate făcea o parte esențială din 
ființa lui. Nu ar fi fost interesant, nu ar fi fost el însuși fără 
această curiositate care vine și din rasa amestecată ce era în el. 
E vorba de Hasdeu, care avea o ascendență polonă, poate şi 
rusească; avea şi o ascendență ebraică în ce priveşte pe una 

dintre femeile din care venia. El răsărise aşa cum îl făcuse 
această rasă amestecată, cum îl făcuse învățătura pe care mo 
primise într'o școală disciplinată, cum erau școlile din Europa 
centrală și din Europa apuseană, ci în cutare înaltă şcoală de 
provincie din Rusia, în care şi ideile cele mai bizare și cugetă- 
rile personale cele mai nebune și visurile cele mai atrăgătoare, 
dar cele mai nesănătoase, se amestecau cu ştiinţa. Hașdeu fusese 
și în armată, trăise într'un mediu rusesc ca acela pe care îl 
putem cunoaște prin romanele lui Tolstoi și Turgheniev şi 
„Dostoievschi și, hrănit acasă la dânsul cu gândul că familia 
lui nu este alcătuită numai din mari boieri, dar că este dom- 
nească și are drept la tronul Moldovei, a apărut la lași în 
calitate de pretendent. Invăţase extraordinar de mult, prinsese 
multe din dreapta și din stânga: o comoară de învățătură cum 
rar i se poate găsi părechea într'o țară. Pe lângă aceasta, 
formidabil, înspăimântător de inteligent, cu o dorință de a crea 
lucruri noi, de a face descoperirile cele mai extraordinare și 
neaşteptate, având ca un fel de pasiune bolnavă de a spune 
altfel decât toată lumea, chiar de a construi o casă întreagă 
fără a întrebuința nici o singură cărămidă care să poată re- 
sista în adevăr la potrivirea cu ciocanul, cum se face totdeauna 
înainte de le pune să intre într'o clădire. 

Un reprezintant cu totul superior al rasei noastre, care 
biruise toate rasele celelalte dintrînsul, întru cât el ajunsese a 
avea un suflet românesc, și a venit la noi spre a desăvârși acest 
suflet. Un astfel de om se tratează totdeauna cu un adânc 
respect, şi, prin simpatie, ajung naturi de acestea, cu anumite 
elemente anormale, să părăsească anormalitatea, pentru a intra 
în acea sănătate, în acea normalitate a unei societăţi în care vin 
să aducă astfel o zestre așa de scumpă. 

Aceştia erau oamenii: produsul școlii dela Sf. Sava la 
București, produsul Academiei Mihăilene, plus ceva european, 
Și în fine ce putuse apuca din anume locuri fenomenul acesta 
extraordinar care era Hașdeu. ; 

Nu trebuie să uităm un alt factor care era la lași, aseme- 
nea cu care fusese ceva la București, dar cine fusese la Bucu- 
teşti părăsise capitala principatului muntean și trecuse în Mol- 
dova. Este vorba de spiritul ardelenesc care fusese reprezintat 

-da București într’o formă patriarhală de omul acela așa de bun, 

așa de blajin, care se confundă oarecum ca fel de manifestare 
cu societatea munteană de la 1830—1840 și care este Elo- 
rian Aaron. 

Dar după aceia venise un om aspru, de o energie rudă, 
un deschizător de cale, cu un braț neobosit în a sfărâma stân- 
cile dinainte-i, un om cu un crez roman nezguduit, care aştepta 
și era sigur că va veni ziua să vadă Roma înviind din nou pe 
malul acesta de vasalitate și semi-întunerec al Dunării. Acela 
era August Treboniu Laurian. Se poate râde și de August şi 
de Treboniu și de Laurian, poate să se gândească cineva la 
satul ardelenesc cu nume vulgar în care s'a născut, se poate 
gândi la societatea umilă în care a crescut, la neajunsurile unei 
filologii căpătate cine știe cum prin Italia și la istoria care 
începea în Alba Longa ca să ajungă la Domnia lui Cuza-Vodă, 
dar care este omul care înaintea unui astfel de caracter, de 
credință și de eroism, să nu aibă sentimentul de respect cuvenit? 

Și era altul, şi la el nu e vorba de valoarea științifică, 
foarte discutabilă, nici de talentul literar, pe care nu l-a avut 
niciodată, nici de darul de expunere, pentru că la dânsul vorbia 
caracterul, nu îndemânările de vorbă, vorbia ființa întreagă, tot 
trecutul lui, toată lupta pe care o purtase, toată credința pe 
care o adusese cu dânsul: Simion Bărnuţiu. El predicase în 
Câmpia Blajului evanghelia libertăţii pentru Românii de acolo, 
el îi trezise din nou la'viață; pribeag, trecuse în Moldova aspru 
ca un Roman, nemilostiv cu sine şi cu alții; trecuse într’o cre- 
dință. care putea să fie greșită, dar era tare, şi care întăria 
pe oricine se apropia de dânsa. Simion Bărnuţiu a fost un 
mare educator al întregii tinerimi din Moldova. 

Şi de odată înaintea lor a răsărit cine? Eu ţin s'o spun 
mai ales acum, când serbările de la Iași pentru Academia Mi- 
hăileană, printr'o dibace potrivire a câtorva oameni mai în 
vrâsta şi a altora, naivi, cari s'au luat după dânșii, caută să 
se transforme întrun fel de glorificare a Junimii, de la Titu 
Maiorescu, atât de vrednic de respect fără îndoială prin 
partea positivă din opera lui, dela Titu Maiorescu deci, până 
la d. Tzigara-Samurcaș, fostul prefect de poliție pe vremea 
ocupației, azi director al ,Convorbirilor literare“, succesor al 
lui lacob Negruzzi, şi până la d. Meissner, fostul președinte 
al Camerei care a dat în judecată pe Ion Brătianu fiindcă, 

făcând războiul, a trădat interesele ţării, pe care le reprezinta 
d. Meissner. Apoi nu ajunge să-ți dea Dumnezeu optzeci de 
ani încheiați pentru ca să se uite orice din trecutul dumitale, 
și eu nu mă închin lui Maiorescu în acelaș timp când mi se 
cere să mă închin d-lui Tzigara-Samurcaș, fostul prefect de 
poliţie, și d-lui Meissner, președintele Adunării care a pecetluit 
ca trădătoare ridicarea în- arme a României pentru a ajunge 
scopurile sale. 

Veţi vedea d-voastră ce coadă, cu doi C și doi P, face 
„Junimea“ până în momentul de față, veţi vedea câtă legătură 
există între acești domni și între cei cari la 1870 au luat de 
piept pe Bărnuţiu ca ignorant pentru a-l arunca jos dela ca- 
tedra universitară din lași, cari și-au făcut râs de nemetodicul 
Hasdeu, care știa singur mai mult decât toți membrii „Junimii“ 
strânși împreună, cărora li se părea că August Treboniu Laurian 
este o stafie ieșită din nu știu ce mormânt îndepărtat. Au 
venit câțiva oameni cari s'au alcătuit întro societate și socie- 
tatea aceasta, „Junimea“, a scos „Convorbirile literare“, revistă 
foarte slabă la început, căci nu creatorii „Junimii“ au dat litera- 
tura „Junimii“, ci așa-numita literatură a „Junimii“ a venit de 
aiurea: din Ardeal, de la Eminescu, de pretutindeni, și a găsit 
un loc unde să poată publica, un loc unde era o ortografie 
convenabilă, unde era un cerc literar care primia bine, unde 
era Vasile Alecsandri, care nu este întemeietor al „Junimii“, ci 
care a venit pe urmă, dar unde, după un obiceiu junimist, se 
cultiva zeflemeaua, care a veștejit și a uscat atâtea suflete de 
tineri în mai multe generaţii. Când venia Alecsandri, Alecsandri, 
mare poet, încunjurat de o așa de întinsă și meritată popu- 
laritate, boier bogat cu moșie la Mircești, prieten a] lui Cuza- 
Vodă, ministru, și pe lângă aceasta deprins să nu tolereze niciun 
zâmbet și cerea de jur împrejurul lui o perfectă bună cu- 
viință fără care nu l-ar mai fi văzut cineva acolo, atunci era 
liniște la „Junimea“; nu se mai continua vechiul obiceiu de 
Universitate germană, nu se mai băteau cu pernele, nu se mai 
spuneau anecdote care au făcut reputaţia lui Caragiani, tra- 
ducătorul în prosă al „„Odiseii“*, dar, îndată ce pleca Alecsandri, 

- spectacolul acesta de kneipă germană- se relua și nu închidea 
omul bine ușa fără ca asupra lui însuși, măcar la ureche, să 
zboare toate ironiile. 

La „Junimea“ cine era la început? Era fiul lui Costachi 
Negruzzi, lacob, pe care l-am cunoscut la Academie, l-am pre- 
tuit, — se schimbase cu desăvârşire, nu mai sămăna ce fusese în 
cele dintâiu timpuri, — dar lacob Negruzzi nu era un mare 
talent literar; aceasta ma pretins-o nici el, deși și-a publicat 
operele complecte și noi le-am primit cu sentimentul de bună 
cuviinţă cu care se primește o astfel de producţie literară a unei 
epoci încheiate. Era pe lângă dânsul un număr foarte restrâns 
de tineri: era Leon, fratele lui Iacob Negruzzi, mult mai inteli- 
gent, oricum mai talentat decât fratele său, era Mișu Cornea, 
care făcea poezii în românește și franțuzește cu o valoare destul 
de relativă. Și în mijlocul lor. a răsărit Maiorescu. 

Maiorescu de unde venia în acel moment, ce ştia, ce 
putea, ce voia şi ce a făcut? In momentul acela erau două 
școli germane în Europa, — după atmosfera înfluenţată înainte 
de toate de spiritul însuși al societăţii germane din ambele 
locuri. Era Viena, şi era Berlinul. Dar între Viena şi Berlin 
era o foarte mare deosebire, pe care nu știu so fi însemnat 
cineva, şi mai ales în legătură-cu literatura și cultura noastră, 
dar încerc a o face eu în această seară. Berlinul zburase, cu 
toată Germania, foarte sus în domeniul metafizicii, în care se 
făcuseră niște construcții ideologice de o înaltă poesie epică, 
nu ca scheme, ci ca ideale înaintea cărora s'a oprit toată lumea 
cu admirație. Când o societate face aşa ceva într'o generaţie, 
generația următoare este obosită și desgustată. Cel din urmă 
dintre marii filosofi germani, Schopenhauer, murise, şi doc- 
trina lui era foarte discutată, nu se: bucura 'de cine ştie ce mare 
popularitate, când a mers în Apus Maiorescu. Acesta era fiul 
unui adânc credincios al doctrinei naționale, al unui romantic 
care până la sfârşitul vieţii sale sa hrănit cu visurile cele mai 
înalte ale poporului său şi care-i părea fiului, cu toată pie- 
tatea pe care de sigur că a avut-o pentru el, îi părea foarte 
demodat, și Maiorescu a zâmbit totdeauna cu privire la nu- 
mele dat de tatăl său, Titu Liviu, şi pe Liviu l-a sacrificat 
ca să nu preteze la ridicol, Maiorescu a învățat la Theresianum 
în Viena, printre prinți și aristocrați, într'o școală unde a fost 
și un viitor chediv al Egiptului. Eu mam intrat în această! 
școală, dar am locuit câtăva vreme lângă Theresianum şi ve- 
deam populația- școlară distinsă de acolo: solemnitate, respect 


41 


extraordinar pentru formă, grijă de eleganţă în orice manifes- 
tare; dar ideal, credință? Nimic. Iosefinismul, nu catolicismul, 
care totdeauna este viață, ci oposiție față de catolicism după 
tradiția epocii iosefine. De acolo a trecut la Berlin, la Berlinul 
desgustat de orice metafisică și neavând un singur mare scriitor 
în anii aceștia când se făceau romane sarbede și o poesie nu- 
mai ca să se zică: totuşi mai curge ceva din izvorul vechii 
inspirații. S'a întors cunoscând multe lucruri, dar numai în 
anumite domenii. Din toți zeii de odinioară păstra unul, singur; 
zeița Raţiune, credinţa îngustă, mărgenită, meschină, care pro- 
clamă că totul este dominat de rațiunea umană, că orice nu 
poate intra într'o formă silogistică mare valoare, ba mare nici 
dreptul de a trăi, că o lume de abstracţie, strânsă în categorii 
logice, numai aceia trebuie să domine societățile omeneşti — 
instinctul, amintirile de trecut, sentimentul mijirii unei lumi 
viitoare, acestea sunt copilării față de ceia. ce este clar pre- 
zintat, într”o formă abstractă, matematică, de o uniformitate 
deplină. Deci reflexivitate în domeniul poeziei, care în acţiune 
şi în scris este cu mult mai presus de rațiune, şi a introduce 
rațiunea în acest domeniu înseamnă a-ți bate joc de rațiune, de- 
ranjând-o când o introducem unde nu are ce căuta; în același 
timp înseamnă a sfărâma toată graţia, tot misterul poeziei. Dar 
nu era vina lui; aşa era lumea unde a învăţat. S'a întors cu 
o cărticică pe care eu am cetit-o, — dar așa de puţină lume 
o cunoaște. — „Ceva filosofic într'o formă pe care s'o poată 
înțelege oricine“, vulgarizare a rămășițelor unei metafisice 
moarte, comercializarea, am zice, a acestui praf de doctrină. 

La Viena era cu totul altceva, fiindcă Viena era capitala 
unui Imperiu în care trăiau națiuni vii care se luptau pentru 
înaintarea lor, şi în Universitatea din Viena, până la sfârşit, a 
răsunat ceva din aceste lupte naţionale care sunt fenomene 
organice de desvoltare a unor popoare reale, şi, de aceia, 
cei cari au învățat la Viena, cari au trăit acolo erau cu totul 
altfel decât cine fusese la Theresianum, trecuse la Berlin, dă- 
duse o raită prin Paris, se instalase în laşi și aici, la douăzeci 
şi ceva de ani, s'a instalat ca judecătorul bătrânului Bărnuţiu, 
ca măturătorul tuturor resturilor de credință romantică de ori- 
gine ardeleană şi ca batjocoritorul exaltărilor în nori ale lui 
Hasdeu. 

Acesta a fost momentul cultural de la lași din 1870 şi 
Maiorescu a avut convingerea că a învins. A învins, pentru ce? 
A învins pentru că nu era un public, care publicul acela trebuia 
să înțeleagă, dar trebuia să şi simtă; trebuia să aibă senti- 
mente de venerație și pietate, și știind pe cine şi ce trebuie 
să cruțe. A învins, fiindcă bătrânul Bărnuţiu zdrobit s'a întors 
înapoi în satul lui ardelean ca să moară, fiindcă, apoi, elevii 
lui erau oameni slabi, produse ale Academiei Mihăilene, — şi 
ce se putea face cu dânșii? Fiindcă o lume învățată în străină- 
tate și disciplinată în străinătate nu stătea în fața grupului de 
la „Junimea“, fiindcă Hașdeu era cu totul ireal, fiindcă lupta 
lui era numai o împroșcare de fulgere momentană, iar apoi, 
după ce râsese bine pe socoteala dușmanilor, îi era absolut 
indiferent ceia ce se petrece și în școală și în societate, în 
sfârşit Hasdeu s'a dus la Bucureşti și aici s'a apucat de alte 
lucruri, iar „Junimea“ a rămas stăpână la lași. Aceasta este 
fasa Mintâiu. 

Acum vă întreb pe d-voastră care binevoiți să mă ascul- 
taţi cu o atenție pentru care vă mulțămesc așa de mult: nu 
vedeţi d-voastră o asămănare între 1870 și 1936? Nu vedeţi 
d-voastră și acum catedre care represintă o lungă și eroică 
luptă pentru cultura românească și pentru creșterea și înăl- 
tarea ţerii prin armele acestei culturi, nu vedeți d-voastră anii 
îngrămădiți asupra acelora cari și-au servit ţara în acest fel, şi 
nu vedeţi d-voastră alături produsul școlii noastre, mai ales a 
şcolii de după războiu, care poate să deie o opinie publică 
şi oameni a căror valoare științifică nu este totdeauna de pri- 
mul rând? Şi hu vedeți d-voastră, precum Maiorescu venise 
de la Theresianum, de la Universitatea din Berlin, de la Uni- 
versitatea din Paris ca să turtească pe bietul Urechiă, să-și 
râdă de cei șaptezeci de ani ai lui Bărnuţiu şi să considere 
ca nebun pe genialul Basarabean debarcat la laşi, nu vedeţi 
d-voastră tot așa oameni de douăzeci de ani, sau trecuți pu- 
țintel de treizeci de ani, cari au făcut o bună pregătire în 
străinătate în şcolile întemeiate de acela chiar de care își permit 
să-şi bată joc, într'o formă pentru a cării calificare eu nu 
găsesc terminii potriviți cu decența acestei adunări care mă 
ascultă ? 

Numai cât, vedeți d-voastră, între ce a fost atunci, pe la 

1870, și între ceia ce este acum, este o deosebire. Această 
deosebire i-am spus-o cândva lui Maiorescu însuși, și am po- 
vestit” aceasta şi undeva într’o carte a mea de grele și dure- 
roase mărturisiri, la unul din ceasurile cele mai amare ale vieţii 
mele, care se chiamă: „O viață de om“, carte care, azi, mân- 
gâiat de câtă înţelegere omenească am găsit în această socie- 
tate, eu maş mai scrie-o, sau aș scrie-o cu mult mai mult 
“optimism decât am scris-o atunci, în durerea izolării mele, când 
simțiam nevoia de a mă apăra. Acolo am povestit o scenă pe 
care este bine s’o ascultați şi d-voastră, felul cum s'a despărțit 
de Maiorescu Universitatea din București. 

La un moment, în mijlocul nenorocitelor noastre lupte 
politice, era, din partea unui guvern liberal, Haret ministru și 
d. Gheorghe Adamescu secretar general. D. Adamescu este un 
om foarte bine, dar era o deosebire între ministru și secretarul 
general. Şi, fiind guvernul liberal la putere și Maiorescu, care 
făcea altă politică, fiind foarte doritor de a răsturna guvemul 
liberal, i s'a comunicat, supt iscălitura d-lui Gheorghe Ada- 
mescu, că, deoarece a refusat să facă parte din nu ştiu ce co- 
misie — noi nu suntem obligaţi să participăm la comisii: se 
poate întâmpla să refuzăm; în legea învățământului nu este 
ceva prevăzut în această privință, — a fost trecut la pensie 
din oficiu; de altminteri înplinise și vârsta de șaptezeci de ani. 
“Maiorescu a venit la Consiliul Facultăţii şi ni-a prezintat a- 
dresa — nu era un cuvânt de mulțămire, ci două rânduri și 
jumătate, pe care le văd, și dedesupt respectabila iscălitură a 
d-lui Adamescu — și ne-a cerut satisfacție. Satisfacţia pe care 
o voia el era punerea în grevă a Universităţii — evident că noi 
mam fi bătut pe profesorii cari ar fi voit să vină — și răs- 
turnarea guvernului. Natural că m'am împotrivit; am spus: 
scoaterea la pensie din oficiu e dreptul ministrului, însă des- 
părțirea de un om ca Maiorescu, care ilustrase atâta vreme 
catedra sa, trebuie făcută în împrejurări solemne. Părerea mea 
a fost primită, şi sa numit © comisie; şi eu, care nu eram 
în cei mai buni termeni cu Maiorescu, am fost pus în această 
comisie. M'am apărat spunând că nu locuesc în București — 
pe vremea aceia locuiam la țară, — că mam hainele care-ţi 
trebuie când te înfăţișezi la un fost elev al Theresianum-ului 
-şi coleg al viitorului chediv; nu poţi merge cine știe cum la un 

ministru 'de atâtea ori, viitor președinte de Consiliu; m'am 
luptat cât am putut să nu merg, dar am fost silit să merg. Au 
mers rectorul, care era Constantin Dumitrescu-lași, decanul, 
care era prietenul și cumnatul mieu loan Bogdan, și eu. L-am 
căutat în căsuţa care se ruinează acum în Str. Mercur, căsuță 
plină 'de opere de artă dubioase și foarte puţin comodă de locuit, 
dar omul abstract poate locui oriunde și silogismul se găsea 
foarte bine în salonul de acolo. Am întrat acolo și Maiorescu 
ne-a primit foarte grațios; de exemplu lui Dumitrescu-laşi i-a 
făcut complimentul: „d-ta, care ești un om așa de harnic“, dar 
toată lumea știa că excelentul Dumitrescu era icoana. însăși a 
vieţii de boem. Lui Ioan Bogdan i-a spus: „acum d-ta te amesteci 
în lucruri filosofice, pe când ești filolog“, și loan Bogdan a luat 
lucrul în serios, dar a amintit că a avut o misiune pedagogică 
în Germania, răspunsul i-a fost primit cu acel zâmbet al lui 
Maiorescu și acel gest, pe care nu le poate uita nimeni dintre 
acei cari l-au cunoscut. 

La mine s'a întors și mi-a spus: „sunt zece ani de când 
nu ai stat pe scaunul cutare‘, — liber să stau pe ce scaun 
vreau și să vizitez pe cine vreau. Este adevărat că mai târziu, 
când m'am amestecat în viața politică şi am vorbit la Teatrul 
Liric, unde era și Maiorescu, am întrat iarăși în această casă, 
și am revenit chiar, ca să amintesc că era vorba să mi se dea 
în samă direcția „Epocei“f, — eu eram pe atunci la „,Să- 
mănătorul“t. Nam putut găsi mult timp pe Maiorescu, dar, 
într’o seară, văzând luminile aprinse, am întrat înăuntru, am 
văzut pe colegul mieu Pangrati așezat foarte comod într'un fo- 
toliu, o masă întinsă, şi Maiorescu m'a primit întrebându-mă 
„ce caut: „Pentru „Epoca“, unde aveam să fiu director și este 
„cineva care-și bate joc de „Sămănătorul“* condus de mine“. 

Și atunci mi-a spus: „aceasta este literatură, iar noi 
facem politică“. „Dar, dacă nu aţi fi făcut literatură, nu ați 
fi ajuns unde sunteți în politică“. După aceia mi-a atras atenţia 
că este o masă solemnă, prin 'urmare eu nu am ce căuta, trebuie 
să plec, iar eu i-am dat explicația că mam avut nici-o intenție 
să reclam un tacâm pentru mine. 

Dar “acestea sunt lucruri de mai târziu. Atunci, când cu 
demisia lui Maiorescu, am primit complimentul că n'am ocupat 
acel scaun, pe care trebuia să-l ocup întrun chip aproape 

permanent. Dar, cum ceilalți tăceau şi Maiorescu a spus că el 
nu consimte să primească nici-o solemnitate universitară, că 
nu vrea să aibă a face nici cu Universitatea, nici cu Ministeriul, 
„nici cu profesorii, nici cu studenţii, cu nimeni, fiind adânc jignit, 
atunci, fiind încă mai vioiu decât acum, cu toți cei șasezeci şi 
patru (de ani trecuţi, eu m'am ridicat și, cu toată diferenţa de 
vârstă, am spus: „Domnule Maiorescu, d-voastră ați făcut multe 
lucruri în ţara aceasta, dar aţi fi făcut d-voastră şi prietenii 
d-voastră înult mai mult decât atâta, dacă aţi fi crezut în această 
societate, idacă ați fi iubit-o și respectat-o, pe când din gene- 
rație în generație v’ați râs de dânsa, și, nu știu ce era când 
aţi venit, dar acum vă pot asigura că societatea pe care o 
aveţi înaintea d-voastră nu merită acest dispreț“. Atunci Ma- 
iorescu s'a ridicat adânc mișcat, cu fața înbujorată, a pus mâna 
pe inimă și a spus: „şi crezi d-ta că noi aici, în inimă, mam 
avut nimic?. Am răspuns: „păcat că o aflăm așa târziu; 
până acum nimeni mar fi crezut că a fost acolo ceva“. După 
aceia mi-am luat pălăriile şi ne-am dus acasă. 

In momentul acela eu conduceam ,Sămănătorul“*, de care 
râd toți Arghezii aceștia, amicii pisicilor din copacii din fața 
Patriarhiei. „Sămănătorul“ pe vremea aceia însemna un mijloc 
de a trezi poporul românesc, de a-i da încredere în dânsul, de 
a-l face să afirme că are o cultură, că această cultură servește 
un ideal și că pe baza acestui ideal o să făurim țara aceia mare 
și întreagă. 

Eu știu cum am fost noi primiți la început: zeflemeaua 
înfloria în presă, în conversații; pretutindeni glume cu privire 
la oamenii cari-și închipuiau că represintă o literatură nouă, că 
deschid “drumuri necălcate în știință, că răspândesc o con- 
ştiinţă (de sine a poporului românesc. Ni s'a spus că aceasta 
ar putea să fie o primejdie. Nu ni-a. păsat. Știţi, lucrul cel 
mai greu nu este să înfrângi pe un adversar serios. Sunt două 
feluri de dușmani foarte periculoși, pentru cari trebuie să-ți 
încordezi toate puterile: acela care nu discută, ci rânjeşte și, 
al (doilea, prostul care nici măcar să rânjească nu poate: nici 
nu înțelege cu mintea și nici nu are atâta temperament cât să 
poată crea sau înţelege ironia. Eu am dus lupta la început 
cu cei cari rânjiau și duc lupta acum cu cei cari nici măcar 
a rânji nu știu, umblând cu armele proaste din casa pe jumă- 

tate ruinată unde a locuit marele maestru al silogismului şi stă- 
pânul raționalismului, Maiorescu. 

Dar weți zice: cum s'a ridicat din nou, astăzi, școala 
aceasta junimistă? Aceasta este partea din urmă a expunerii, 
și, cum vedeţi, cu toate glumele datorite unei tinereți care nu se 
poate birui, a mea, cu toate acestea este metodă şi, când lu- 
crurile acestea vor fi tipărite, se vor putea urmări la lectură 
cum se urmărește orice expunere, să zicem științifică, literar- 
științifică. „Sămănătorul“* a fost, o bucată de vreme, stăpân 
pe sufletul întregului tineret, nu numai aici, dar în Ardeal, în - 
Bucovina până și în Basarabia a pătruns. Imi aduc aminte că, 
neputând să strecor dela o bucată de vreme „Sămănătorul“ în 
Ardeal de-a dreptul, îl treceam prin Bucovina, pentrucă pe 
atunci — și aşa a fost totdeauna, — între Ungaria şi Austria era 
o deosebire de legislație în ce privește scrisul; din Ungaria nu 
te putea da afară ca persoană, dar îți putea opri cartea, în 
Bucovina era altfel: cartea nu ţi-o putea opri, dar te putea da 
afară pe d-ta. Şi natural că, atunci când am fost expulzat din 
Bucovina, mam mai putut intra nici pe calea cealaltă a Ardea- 
lului, dar cu cartea mea și cu revistele pe care le conduceam 
era altfel: eu trimeteam cărţile în Bucovina și de aici treceau în 
Ardeal, în afară de cazurile când găsim mai comod a-l trimete 
de-a dreptul în Ardeal, punând „Sămănătorului“ tot felul: de 
titluri cum erau; „Primăvara“, „Vara“, „Toamna'f, „larna“, „la- 
nuar“, „Februar“, până ce s'au mântuit toate lunile anului 
şi pe urmă la capăt puneam numai numărul revistei, Nr. 1, Nr. 
2 ş. a. m. d. Ungurii erau foarte legali: ca să oprească o 
revistă trebuiau să facă anumite forme și, până ce făceau for- 
mele pentru un anumit titlu, mergea așa şi, când vedeam că 
formele s'au făcut, schimbam titlul. Eu voiam să vă arăt rä- 
sunetul acestei reviste, a „Sămănătorului“*, unde se adunaseră 
cei inai buni scriitori ai generației noastre, și tineretul de atunci 
a devenit militant și aşa a întrat în luptă, și i-a ajutat Dum- 
nezeu să biruiască pentru dânsul și pentru binele poporului 
întreg. 

O a doua oposiţie s'a ridicat împotriva spiritului dela 
„Sămănătorul“, care, acesta, nu era raționalist, ci, dacă voiţi, 
era romantic dar nu în sensul romantismului lui Hasdeu: era 
idealist, ideologic, era activ și bătăios și gata de a înfrunta 

toate primejdiile, pentru a-și duce lupta mai departe. Pe de 
o iparte s'a ridicat vechiul socialism dela Iași, socialismul dela 
„Contemporanul“, al fraţilor Ion şi Gheorghe Nădejde, și, pe 
de alta, raționalismul junimismului. 

In general curentele care străbat o societate par că au 
dispărut întrun moment, dar uitați-vă mai bine și veți vedea 
că ele au intrat în pământ, fac o bucată de drum în întunerec 
şi de odată iese supt alt nume la iveală. Socialismul acesta sa 
premenit puţintel, subt conducerea cuiva care a dat cea mai 
scandaloasă atitudine de trădare în timpul războiului — şi are 
nerușinarea să şi-o laude și acum într'o serie de volume scrise 
în așa fel, încât numai un gust public stricat poate să le ce- 
ttească și să le aprecieze; am întrebat pe o Basarabeancă 
foarte inteligentă ce zice de stilul romanelor domnului dela 
Bucov, ale d-lui Stere și mi-a răspuns: „In literatura rusească 
erau sute de romane rusești exact de aceiași valoare, la care nu 
se uita nimeni‘. 

Socialismul a revenit deci în forma nouă, „poporanistă“, 
dată de cineva care trecuse Prutul, venind dintr”o vagă Siberie cu 
condiții foarte îndulcite şi cu anumite retractări care au permis 
întoarcerea înapoi la vatră și care poposise în lași, el, revolu- 
ționarul, răsturnătorul de tronuri, la bătrânul A. D. Holban, 
cel mai înțepenit conservator care a existat vreodată și la care 
acest apostol al revoluțiilor viitoare a găsit o pâne şi un tacâm 
luni întregi de zile. Nu l-a supărat de loc conversaţia lui A. D. 
"Holban, ‘pentru ca pe urmă, trecând prin multe ipostase, să 
ajungă acolo încât, în uniformă de colonel român, sa pus în 
serviciul armatei dușmane şi a chemat la dezertare pe luptătorii 
noștri de pe front. i 

Aceasta era „Viaţa Românească“, şi se putea gâci încotro 
va ajunge cel ce mergea pe un astfel de drum. „Viaţa Româ- 
nească't, era nenaţională, legată de țărani și, în genere, de omul 
de jos în calitate de țăran, de omul de jos pentru clasa căreia 
îi aparține, nu pentru națiune, care cuprinde şi alte clase şi 
„clasele acestea foarte strâns legate trebuie să lupte pentru un 
bine care se revarsă asupra tuturor. „Viaţa Românească“ dela 
lași a mâncat încetul cu încetul pe colaboratorii „Sămănăto- 
-rului“t, care nu plătia, pe când — să nu se supere amicul mieu 
dr. Angelescu, care nu știe nimic din aceste socoteli — la Iași 

mai era și clubul care acoperia deficitul, pe când dincoace nu 
era niciun club, prin urmare nu se putea acoperi un veșnic 
deficit. z 

Pe de altă parte au înviat „Convorbirile“. Vechile Con- 
vorbiri“* se mutaseră la București, se împăcaseră cu Urechiă 
și Hasdeu, pentrucă oamenii făceau acum politică şi politica 
aceasta a dat și un an de guvernare junimismului. Junimismul 
acesta, cu un program foarte mare, avuse o foarte mare calitate 
care se simte și la urmaşii de acum ai lui. De sigur că el re- 
prezinta o atitudine morală, cum se vorbește şi acum în criticile 
Școlii Noi. Doar noi suntem atacați nu numai pentru că suntem 
ignoranți şi nu ştim câte zile sunt în Februar, dar și pentru că 
suntem nişte înşelători, niște falsificatori fără „valoare morală“. 
Acesta este procedeul vechiului junimism, unde fiecare era îm- 
brăcat într’o strălucitoare chiurasă din care plecau fulgere asupra 
imoralității celorlalți. Dar, dacă era vorba (de un loc de ministru 
“în străinătate sau de alte avantagii, chiurasa se lăsa acasă la 
București în dulap, și cu un mic bagaj mergea cel numit și 
îndeplinia funcția foarte onorabilă şi bine retribuită acolo unde 
incultul guvern liberal găsise că poate trimete și adversari po- 
litici. Oricine a fost amestecat în viața politică ştie că a existat 
acest junimism politic parazitar, care, în momentul când a 
ajuns la guvern, se uita dela o înălțime enormă la bieții oameni 
cari întrun moment fuseseră buni şi ei de ceva, pentru ca, pe 
urmă, când au căzut, să revină din nou la o atitudine care să- 
mäna cu cea parazitară, dela început. Dar, evident, când ești 
așa, pierzi toată „poza“ și tot prestigiul dela început. 

Junimismul părea mort. Dar de odată, după războiu, ne-am 
trezit cu „Convorbirile Literare'* refăcute, cu un îndemn către 
toată generația nouă de a veni acolo, şi cu o critică stăruitoare, 
care nu-şi alegea mijloacele, o critică personală împotriva celor 
dela „Sămănătorul“. Sunaseră trâmbiţele pentru ca urmașii ră- 
posaţilor de odinioară să vină din nou, hrănindu-se din aceiași 
cultură românească pentru a ajunge în felul acesta, dacă dă 
Dumnezeu, dacă ajută și zeița Raţiune, la ta care nu sar 
putea căpăta altfel. 

„Convorbirile“ au mers dela unul la altul, până ce sa 
găsit un om care în domeniul ştiinții a făcut descoperirile cele 
mai mari și, pe lângă acestea, în alt domeniu, a făcut durerosul 

sacrificiu de a procura armatei germane ytoate plapomele de care 
avea nevoie, lăsând pe Bucureșteni înveliți cu un simplu cearșaf, 
până când și acesta ar fi necesar ca să acopere trupurile ar- 
matei de ocupaţie. Ce poate fi mai moral decât d. Tzigara-Sa- 
murcaş conducând „Convorbirile Literare“ şi având, în mo- 
mentul acesta, oameni foarte de ispravă din toate părţile, cari, 
în lipsa de disciplină a timpului mostru, se îmbulzesc la ,„Con- 
vorbiri Literare?. Aceasta înseamnă, subt. raportul literar, a 
se ţinea de vechiul sistem junimist parazitar. Pentru că socot 
că numărul abonamentelor plătitoare trebuie să fie foarte res- 
trâns și numai deosebitele Ministere știu micile jertfe pe care, 
graţie unor anumite legături, trebuie să le facă pentru ca glo- 
rioasa revistă, subt conducerea perfectului cavaler. literar-știin- 
tific d. Tzigara-Samurcaș, să-şi prelungească zilele! 

Dar junimismul mai cere și altceva. Nu se mulțămeşte cu 
literatura puţintel practică şi cu avantagiile politice care nu-i 
displac, ci, precum vechiul junimism aprecia pe liberali atunci 
când puteau să-i dea misiuni și să-i creeze situaţii, noul juni- 
mism sa dus, după atitudinea din timpul războiului, când la 
redacția ziarului din Jași se expunea vederea, menită să ne 
_înspăimânte, a lui Petru al Serbiei rătăcind în munţii Albaniei, 
ceia ce însemna: „așa să vă văd pe toți gonind în cine știe 
ce văi ale Carpaţilor, fiindcă aţi făcut războiul“, să se înscrie 
în partidul care are în frunte pe generalul care a ţinut moralul 
trupelor noastre și pe care îl încunjura fanatic iubirea meritată 
a ostașilor, mareșalul Averescu. Ce este mai natural decât 
„domnul Meissner în partidul mareșalului Averescu? 

Și, pe de altă parte, cum era un mare nume, numele lui 
lon Brătianu, ce putea fi mai natural decât ca Giureștii şi Pa- 
maiteștii noii generații să se înscrie în micul partid al fiului 
lui Ion Brătianu, care, de altminteri, se găsește alături de ma- 
reșalul Averescu, uitându-se un singur lucru că acei cari se 
adăpostesc în acest vechiu cort glorios vin din aceiași tabără 
morală ca acei care au cerut (darea în judecată a lui Ion Bră- 
tianu, fiindcă a făcut războiul. 

Prin urmare, cultură cu d. Tzigara-Samurcaș, întrebuin- 
ţând pe cine se oferă și zicând că meritul este al continuării 
şcolii dela lași, și politică pe numele lui Ion Brătianu şi cu 
chipiul glorios al mareșalului Averescu, după buna datină a 

parazitismului de odinioară, iar, faţă de ceilalţi, întrebuințarea 
silogismului dibaciu, a raționalismului neiertător, a căutării de 
contraziceri, a şicanei de amănunte, exact mijloacele pe care 
„Convorbirile literare“ pe la 1870 le întrebuințaseră față de cei 
cari li displăceau, pentru ca, a doua zi, dacă interesele perso- 
nale erau altele, să li se recunoască aceloraşi oameni și știință 
și talent. 

Aceasta am vrut s'o dovedesc. 

Impotriva manifestării organice integrale, plină de sen- 
timentul încrederii, de optimism a unui popor, care este așa 
făcut, — acestea sunt însușirile cele mari ale poporului româ- 
nesc, — o şcoală de negare, o școală de cârtire, o școală de 
ofensă, considerând interesul naţional ca o pată de câte ori 
interesul național poate să fie servit prin mărturisirea onestă 
a unui adevăr care poate servi o țară şi un popor şi nu în- 
cetează pentru aceasta niciun moment de a fi adevăr. 








